ส่วนที่ 1

การประกอบธุรกิจ

บริษัท อัคคีปราการ จำกัด (มหาชน) จดทะเบียนก่อตั้งเมื่อวันที่ 25 มกราคม 2551
ด้วยทุนจดทะเบียนเริ่มแรก 110 ล้านบาท ปัจจุบันมีทุนจดทะเบียน 202 ล้านบาท (ทุนชำระแล้ว
202 ล้านบาท) โดยมีวัตถุประสงค์หลัก

เพื่อประกอบธุรกิจในการบริหารและประกอบการศูนย์บริหารจัดการวัสดุเหลือใช้อุตสาหกรรม
(เตาเผาขยะอุตสาหกรรม) บางปู จังหวัดสมุทรปราการ (“ศูนย์ฯ”)
ซึ่งจัดสร้างโดยกรมโรงงานอุตสาหกรรม กระทรวงอุตสาหกรรม
มูลค่าโครงการรวมที่ดินและสิ่งปลูกสร้าง 1,408 ล้านบาท ภายใต้สิทธิบริหารและประกอบการ
ของสัญญาสัมปทานซึ่งมีระยะเวลาสัมปทาน 20 ปี (เริ่มตั้งแต่วันที่ 11 กุมภาพันธ์ 2551 สิ้นสุดวันที่
10 กุมภาพันธ์ 2571) และหลังจากที่สัญญาสัมปทานเดิมสิ้นสุดลง บริษัทฯ
มีสิทธิยื่นคำร้องขอให้ต่ออายุสัญญาได้อีก

ประวัติความเป็นมาและพัฒนาการที่สำคัญของบริษัทในช่วง 3 ปีที่ผ่านมามีดังนี้

พัฒนาการที่สำคัญในปี 2557

สำหรับปี 2557 นอกจากการยึดมั่นในแนวทางยุทธศาสตร์ด้านการดำเนินธุรกิจต่อเนื่องจากปี 2556
บริษัท อัคคีปราการ จำกัด (มหาชน)
ยังให้ความสำคัญกับการพัฒนาสายงานหลักที่ส่งผลโดยตรงต่อการดำเนินธุรกิจ เพื่อให้มั่นใจว่าบริษัทฯ
จะสามารถบรรลุเป้าหมายทางธุรกิจ และรักษาความสามารถในการแข่งขันในระยะยาวได้ อาทิ
การบริหารจัดการด้านสิ่งแวดล้อม
ซึ่งเป็นยุทธศาสตร์เสริมความเชื่อมั่นและการยอมรับจากผู้มีส่วนเกี่ยวข้องของธุรกิจที่เป็นมิตรต่อสิ่งแวดล้อม
การบริหารจัดการด้านการตลาดและการให้บริการ เพื่อสร้างรายได้ที่ยั่งยืนให้กับบริษัทฯ
และการบริหารจัดการศักยภาพระบบงานและบุคลากร
เพื่อเพิ่มประสิทธิภาพสูงสุดของการดำเนินธุรกิจ

การบริหารจัดการด้านสิ่งแวดล้อม

บริษัทฯ ให้ความสำคัญเกี่ยวกับสิ่งแวดล้อมมาอย่างต่อเนื่องมีการพัฒนากระบวนการดำเนินงาน
พัฒนาการบริการ เพื่อตอบโจทย์ความต้องการของลูกค้า โดยบริษัทฯ
ให้ความสำคัญในการติดตามตรวจสอบคุณภาพสิ่งแวดล้อม ที่เกิดจากการดำเนินงาน อาทิ
การควบคุมมลสารทางอากาศ การจัดการและควบคุมคุณภาพน้ำผิวดิน คุณภาพน้ำใต้ดิน คุณภาพเสียง
ให้เป็นไปตามมาตรฐานที่กฎหมายกำหนด
รวมทั้งการพัฒนาปรับปรุงคุณภาพสิ่งแวดล้อมโดยรวมให้ดียิ่งขึ้น ทำให้ในปี 2557 บริษัทฯ
ยังคงรักษาคุณภาพมาตรฐานการจัดการสิ่งแวดล้อมและการให้บริการที่เป็นมิตรต่อสิ่งแวดล้อม

-   ได้รับการรับรองมาตรฐานการจัดการสิ่งแวดล้อม ISO 14001 : 2004
    จากบริษัทอินเตอร์เทค อินดัสทรี แอนด์ เซอร์ทิฟิเคชั่น เซอร์วิสเซส (ประเทศไทย) จำกัด

-   ได้รับ “เหรียญทอง”
    จากโครงการยกระดับผู้ประกอบการจัดการของเสียที่ได้มาตรฐานและยั่งยืน มีประสิทธิภาพ
    น่าเชื่อถือและได้รับการยอมรับจากสังคม ต่อเนื่องปีที่ 3

-   รางวัลอุตสาหกรรมสีเขียว (Green Industry) ระดับที่ 3 ระบบสีเขียว (Green
    System) ในการรับรองการบริหารจัดการสิ่งแวดล้อมอย่างเป็นระบบ
    มีการติดตามประเมินผลและพัฒนาอย่างต่อเนื่อง จากกระทรวงอุตสาหกรรม

การบริหารจัดการด้านการตลาดและการให้บริการ

บริษัทฯ พัฒนาการให้บริการคุณภาพเพื่อสนองความต้องการของผู้ประกอบการอุตสาหกรรม

บริษัทฯ ได้พัฒนาปรับปรุงพื้นที่สำหรับรองรับกากอุตสาหกรรม/ของเสีย
รวมทั้งส่งเสริมการพัฒนาด้านการตลาดเชิงรุกเพื่อขยายฐานการให้บริการที่ครอบคลุมทุกธุรกิจและหน่วยงานต่างๆ
อาทิ ห้องปฏิบัติการวิเคราะห์ สถานพยาบาล สถาบันการศึกษา เป็นต้น

[]

[]

การบริหารจัดการ และบุคลากร

บุคลากรของ AKP ถือเป็นทรัพยากรสำคัญที่มีคุณค่าต่อการเจริญเติบโตของธุรกิจ
การบริหารทรัพยากรบุคคลจึงเน้นการบริหารให้พนักงานเป็นคนดี คนเก่ง
มีความรับผิดชอบและมีความสุขในการทำงาน ในปี 2557

บริษัทฯ พัฒนาบุคลากรทุกระดับและทุกตำแหน่ง
ทั้งด้านเทคนิคซึ่งเป็นความรู้หลักและความสามารถเฉพาะความรู้ความสามารถตามลักษณะงานต่างๆ
การพัฒนาคุณภาพชีวิต จริยธรรม และเสริมสร้างการมีความรับผิดชอบต่อตนเอง สังคม และชุมชน

[]

ปี 2556 บริษัทฯ ได้บริหารและประกอบการศูนย์ฯ ดังนี้

-   บริษัทฯ ให้บริการกำจัดกากฯ ปริมาณรวมทั้งสิ้น 95,016.04 ตัน เพิ่มขึ้นจากปี 2555 จำนวน
    7,156.68 ตัน หรือ เพิ่มขึ้นร้อยละ 8.15

-   บริษัทฯ ได้รับรางวัลระดับ “เหรียญทอง” 2 ปีซ้อน
    ในฐานะผู้ประกอบกิจการจัดการของเสียให้เป็นมาตรฐาน
    และเกิดการจัดการของเสียอย่างยั่งยืน

-   คะแนน “ดีมาก”
    สำหรับผลการประเมินแนวปฏิบัติด้านกำกับดูแลกิจการของบริษัทจดทะเบียนตามหลักการกำกับดูแลกิจการที่ดี
    โดยสมาคมส่งเสริมสถาบันกรรมการบริษัทไทย (Thai Institute of Directors :
    IOD)

-   คะแนน “ดีเยี่ยม” สำหรับการประเมินคุณภาพการจัดประชุมสามัญผู้ถือหุ้นประจำปี

(Annual General Meeting-AGM) เพื่อรักษาสิทธิอันชอบธรรมของผู้ลงทุน
จัดโดยสมาคมส่งเสริมผู้ลงทุน

-   รางวัลการปฏิบัติตามมาตรฐานความรับผิดชอบของผู้ประกอบการอุตสาหกรรมต่อสังคม

(CSR-DIW) จากกรมโรงงานอุตสาหกรรม กระทรวงอุตสาหกรรม

-   รางวัลอุตสาหกรรมสีเขียว (Green Industry) ระดับที่ 3 ระบบสีเขียว (Green
    System) จากกระทรวงอุตสาหกรรม (รับรองการบริหารจัดการสิ่งแวดล้อมอย่างเป็นระบบ
    มีการติดตามประเมินผลและพัฒนา

อย่างต่อเนื่อง)

ปี 2555 บริษัทฯ ได้บริหารและประกอบการศูนย์ฯ ดังนี้

-   บริษัทฯ ได้เข้ารับมอบโล่ห์ประกาศเกียรติคุณ สำหรับโครงการยกระดับนิคมอุตสาหกรรม
    สู่เมืองอุตสาหกรรมเชิงเศรษฐนิเวศ (Eco-Industrial Estate & Network)
    ร่วมกับการนิคมอุตสาหกรรมแห่งประเทศไทย (สำนักงานนิคมอุตสาหกรรมบางปู
    จังหวัดสมุทรปราการ) ในการนำแนวคิดดัชนีชี้วัดประสิทธิภาพเชิงเศรษฐนิเวศ
    มาประยุกต์ใช้ในการบริหารจัดการภายในโรงงาน โดยการนำหลักการคัดเลือก
    และผสมผสานกากอุตสาหกรรมอย่างมีประสิทธิภาพ
    เพื่อนำมาเผาทำลายให้ได้ประโยชน์ทั้งด้านพลังงาน การประหยัดเชื้อเพลิง
    และปลอดภัยต่อสิ่งแวดล้อม

-   บริษัทฯ ได้รับรางวัลในระดับ “เหรียญทอง” ในฐานะผู้ประกอบกิจการจัดการของเสียให้เป็น

มาตรฐาน และการจัดการของเสียอย่างยั่งยืน จากกรมโรงงานอุตสาหกรรม กระทรวงอุตสาหกรรม
ตามโครงการยกระดับผู้ประกอบการจัดการของเสีย
ที่ได้กำหนดมาตรฐานการปฎิบัติงานที่ดีของโรงงานที่เข้ารับการตรวจประเมิน ได้แก่
การตกลงรับของเสียเข้ามาดำเนินการในโรงงาน การขนส่งของเสีย
การรับและเก็บกักของเสียก่อนนำไปกำจัด การคัดแยก การบำบัด การกำจัด
และการกำจัดมลพิษที่เกิดขึ้น

-   บริษัทฯ ได้รับรางวัล CSR – DIW Awards จากกรมโรงงานอุตสาหกรรม
    กระทรวงอุตสาหกรรม

ในการเข้าร่วมโครงการพัฒนาโรงงานอุตสาหกรรมให้มีความรับผิดชอบต่อสังคมอย่างมีส่วนร่วม
ตามหลักมาตรฐาน

ได้แก่ 1. การกำกับดูแลองค์กร 2. สิทธิมนุษยชน 3. การปฎิบัติด้านแรงงาน 4. สิ่งแวดล้อม 5.
การปฏิบัติที่เป็นธรรม

6. ผู้บริโภค และ 7. การมีส่วนร่วมต่อสังคมและชุมชน

-   บริษัทฯ ได้รับรางวัลอุตสาหกรรมสีเขียวระดับที่ 3 ระบบสีเขียว (Green System)
    สำหรับบริษัทฯ ที่มีระบบการบริหารจัดการสิ่งแวดล้อมอย่างเป็นระบบ มีการติดตาม ประเมินผล
    และทบทวนเพื่อการพัฒนาอย่างต่อเนื่อง จากกระทรวงอุตสาหกรรม อุตสาหกรรมสีเขียว
    หมายถึง อุตสาหกรรมที่ยึดมั่นในการประกอบกิจการ

ที่เป็นมิตรต่อสิ่งแวดล้อม เพื่อการพัฒนาอย่างยั่งยืน
ด้วยการมุ่งเน้นในเรื่องของการพัฒนาและปรับปรุงกระบวนการผลิตและการบริหารจัดการสิ่งแวดล้อมอย่างต่อเนื่อง
รวมถึงความรับผิดชอบต่อสังคม ทั้งภายในและภายนอกองค์กรตลอดห่วงโซ่อุปทาน)

โครงสร้างกลุ่มบริษัท เบตเตอร์ เวิลด์ กรีน จำกัด (มหาชน) (“BWG”)

บริษัท อัคคีปราการ จำกัด (มหาชน ) (“AKP”) เป็นบริษัทย่อยของบริษัท เบตเตอร์ เวิลด์ กรีน
จำกัด (มหาชน) (“BWG”)
ซึ่งประกอบธุรกิจบริหารและจัดการสิ่งปฏิกูลฯหรือวัสดุที่ไม่ใช้แล้วโดยการฝังกลบและการนำกลับไปใช้ประโยชน์ใหม่
BWG มีบริษัทย่อยทั้งสิ้น 4 บริษัทที่สนับสนุนการให้บริการ ได้แก่

-   บริษัท เบตเตอร์ เวสท์ แคร์ จำกัด เป็นผู้แทนในการจัดหากากฯ เข้าสู่เตาเผาซีเมนต์

  และเตาเผาอุตสาหกรรมอื่นๆ

-   บริษัท เอิร์ธ เท็ค เอ็นไวรอนเมนท์ จำกัด เป็นผู้แทนในการนำกากฯ กลับมาใช้ประโยชน์ใหม่

  ด้านพลังงานทดแทน

-   บริษัท เบตเตอร์ เวิลด์ ทรานสปอร์ต จำกัด ดำเนินธุรกิจรถขนส่ง
    และภาชนะบรรจุกากอุตสาหกรรม

-   บริษัท อัคคีปราการ จำกัด (มหาชน)
    ดำเนินธุรกิจเผาทำลายกากอุตสาหกรรมในเตาเผากากอุตสาหกรรม

[]โครงสร้างของกลุ่ม BWG ณ วันที่ 31 ธันวาคม 2557 เป็นดังนี้

วิสัยทัศน์

“มุ่งมั่นที่จะใช้และพัฒนาเทคโนโลยี เพื่อการดูแลสิ่งแวดล้อมอย่างถูกต้องตามหลักวิชาการ
และสร้างสิ่งแวดล้อมที่ปลอดภัยด้วยกลไกทางเทคโนโลยี”

กลยุทธ์การดำเนินธุรกิจ

-   พัฒนาระบบการลดปริมาณพลังงานเชื้อเพลิงและวัตถุดิบเพื่อลดต้นทุนกระบวนการจัดการโดยรวม

-   พัฒนาระบบสารสนเทศที่สามารถเชื่อมโยงรายงานข้อมูลต่างๆ
    ตามที่กำหนดไว้ตามกฎหมายของผู้ใช้บริการผู้ขนส่ง และผู้รับกำจัดกากอุตสาหกรรม

-   ติดตั้งเครื่องจักรและอุปกรณ์ที่รองรับการให้บริการที่ปลอดภัยต่อคุณภาพสิ่งแวดล้อม
    และสามารถยกระดับมาตรฐานการป้องกันและลดผลกระทบต่อสิ่งแวดล้อมได้อย่างต่อเนื่อง

-   สร้างความสัมพันธ์ที่ดีกับลูกค้า เพื่อเข้าถึงความต้องการ
    และสามารถตอบสนองความต้องการทางการตลาดให้มากขึ้น ในด้านการบริการที่สะดวก
    รวดเร็ว ฉับไว เป็นมิตร และปลอดภัยต่อสิ่งแวดล้อม

-   ใช้ระบบบริการข้อมูลลูกค้าเพื่อรักษาลูกค้าหลัก สนับสนุนกิจกรรมขยายฐานลูกค้าใหม่

-   จัดเตรียมทีมฉุกเฉิน เพื่อช่วยเหลือในกรณีเกิดอุบัติเหตุทั้งต่อบุคคลภายนอก และภายในโรงงาน

-   จัดระบบการบริหารงานลูกค้าที่ครอบคลุมการให้บริการ เช่น ระบบการขนส่ง
    ระบบการประสานงานหน่วย

  งานภาครัฐ ระบบการส่งเสริมกิจกรรมภายในโรงงาน เป็นต้น เพื่อส่งเสริม
  และสนับสนุนการดำเนินงานที่
  สร้างความพึงพอใจสูงสุดให้แก่ลูกค้า

-   สนับสนุนและเสริมสร้างองค์ความรู้ด้านการจัดการกากอุตสาหกรรมอย่างถูกวิธีโดยจัดการบรรยายร่วมกับหน่วยงานภาครัฐที่เกี่ยวข้อง
    เพื่อสร้างจิตสำนึกการรักษาสิ่งแวดล้อมที่ดี

-   พัฒนาและปรับปรุงระบบมาตรฐานตามหลักสากลอย่างต่อเนื่อง

-   พัฒนาระบบการบำรุงรักษาสิ่งแวดล้อมอย่างยั่งยืน เช่น
    ใช้ผลิตภัณฑ์จากธรรมชาติแทนการใช้สารเคมีในระบบการกำจัด
    ลดการปล่อยมลพิษโดยการใช้เทคโนโลยีขั้นสูง
    ประหยัดพลังงานโดยการใช้กากอุตสาหกรรมทดแทนวัตถุดิบหรือเชื้อเพลิง เป็นต้น

เป้าหมายในการดำเนินธุรกิจ

บริษัทฯ
มีเป้าหมายในการดำเนินงานที่จะใช้และพัฒนาเทคโนโลยีเพื่อการดูแลสิ่งแวดล้อมอย่างถูกต้องตามหลักวิชาการและสร้างสิ่งแวดล้อมที่ปลอดภัยด้วยกลไกทางเทคโนโลยี
โดยคำนึงถึงคุณภาพ ความปลอดภัย และเป็นมิตรต่อสิ่งแวดล้อม
ตามวัตถุประสงค์ของการจัดสร้างศูนย์ฯ ของกรมโรงงานฯ
และด้วยประสบการณ์ในการบริหารจัดการกากอุตสาหกรรมของผู้บริหารที่มีมาอย่างยาวนาน
ส่งผลให้การพัฒนาและปรับปรุงระบบการกำจัดกากอุตสาหกรรมเป็นไปด้วยความพิถีพิถัน รอบคอบ
และใส่ใจในทุกขั้นตอนการทำงาน เพราะการบริหารจัดการกากอุตสาหกรรมโดยการเผาทำลายนั้น
จำเป็นต้องอาศัยองค์ประกอบต่างๆ ที่สอดคล้องและถูกต้องตามหลักวิชาการ
เริ่มตั้งแต่ระบบการตรวจสอบความเป็นไปได้ในการเผาทำลายโดยไม่ก่อให้เกิดมลพิษ
ระบบควบคุมการขนส่ง ระบบการเผาที่ประกอบด้วย

การเผากากอุตสาหกรรมและการเผาอากาศเสียเพื่อให้ได้คุณภาพอากาศที่เป็นไปตามเกณฑ์ที่กฎหมายกำหนดตลอดจนการติดตามและตรวจสอบคุณภาพสิ่งแวดล้อมอย่างต่อเนื่อง

นโยบายการบริหารงาน

1. มุ่งมั่นในการดำเนินธุรกิจโดยคำนึงถึงคุณภาพ ความเหมาะสม ความปลอดภัย
และเป็นธรรมต่อทุกฝ่าย

2. มุ่งเน้นระบบการขนส่ง ระบบการจัดเก็บ และกำจัดกากอุตสาหกรรมที่ปลอดภัยต่อสิ่งแวดล้อม

3. มุ่งเน้นการมีส่วนร่วมในการปรับปรุงและพัฒนาการดำเนินงานที่มีคุณภาพ

4. มุ่งเน้นการให้บริการที่ประทับใจ สะดวก รวดเร็ว

5. วิจัยและพัฒนากระบวนการทำงานเพื่อคุณภาพสิ่งแวดล้อมที่ยั่งยืน

6. ติดตาม กำกับดูแล และให้ความสำคัญต่อคุณภาพสิ่งแวดล้อมในทุกๆ ด้าน

7. วิจัยและพัฒนาเพื่อการต่อยอดธุรกิจด้านพลังงานอย่างยั่งยืนให้แก่ประเทศ

โครงสร้างการถือหุ้นของกลุ่มบริษัท

  --------------- -------------------------------------------- ------------- ------------- ----------------- -------------- --------------
  ชื่อบริษัท          ประเภทธุรกิจ                                   ทุน จดทะเบียน   ทุนชำระแล้ว     จำนวนหุ้นที่ชำระแล้ว   มูลค่าหุ้นต่อหน่วย   สัดส่วนการถือหุ้น
                                                                                           ทั้งหมด (หุ้น)                       (%)

  1.บมจ.เบตเตอร์   ประกอบธุรกิจให้บริการบริหารและจัดการสิ่งปฏิกูลหรือวัสดุ   800,000,000   799,422,473   799,422,473       1              -
  เวิลด์ กรีน        ที่ไม่ใช้แล้ว                                                                                                  

  2.บมจ.          โรงงานปรับปรุงคุณภาพ ของ                        202,000,000   202,000,000   404,000,000       0.50           51.18%
  อัคคีปราการ       เสียรวม(เตาเผาขยะอุตสาหกรรม)                                                                                

  3.บจ. เบตเตอร์   ผู้แทนในการจัดหากากฯ                            1,000,000     1,000,000     10,000            100            99.94%
  เวสท์ แคร์        เข้าสู่เตาปูนซีเมนต์และเตาเผาอุตสาหกรรมอื่นๆ                                                                       

  4.บจ. เบตเตอร์   ดำเนินธุรกิจรถขนส่ง และภาชนะบรรจุกากอุตสาหกรรม     68,000,000    68,000,000    680,000           100            99.99%
  เวิลด์ ทรานสปอร์ต                                                                                                            

  5.บจ. เอิร์ธ เท็ค  เป็นผู้แทนในการนำกากอุตสาหกรรม                   500,000,000   125,000,000   1,250,000         100            60%
  เอนไวรอนเมนท์    กลับมาใช้ประโยชน์ใหม่ด้านพลังงานทดแทน                                                                           
  --------------- -------------------------------------------- ------------- ------------- ----------------- -------------- --------------

* หมายเหตุ : 1. BWG / AKP / BWC / BWT :ข้อมูล ณ วันที่ 31 ธันวาคม 2557

2. ETC : ข้อมูล ณ วันที่ 30 มกราคม 2558

บริษัท อัคคีปราการ จำกัด (มหาชน) (“บริษัท”)
เป็นผู้ได้รับสิทธิเข้าบริหารและประกอบการศูนย์บริหารจัดการวัสดุเหลือใช้อุตสาหกรรม
(เตาเผาขยะอุตสาหกรรม) บางปู จังหวัดสมุทรปราการ (“ศูนย์ฯ”) จากกรมโรงงานอุตสาหกรรม
เป็นเวลา 20 ปีนับแต่วันลงนามในสัญญา คือ วันที่ 11 กุมภาพันธ์ 2551 และสิ้นสุดสัญญาวันที่ 10
กุมภาพันธ์ 2571 และมีสิทธิขอให้ต่ออายุสัญญาได้อีก
โครงการนี้เป็นโครงการนำร่องที่กรมโรงงานอุตสาหกรรม
กระทรวงอุตสาหกรรมจัดสร้างขึ้นเพื่อกำจัดของเสียจากโรงงานหรือกิจการอื่นๆ
ที่ได้รับการเห็นชอบจากผู้ให้ใช้สิทธิด้วยการเผาทำลายด้วยอุณหภูมิสูง โดยกรมโรงงานอุตสาหกรรม
ในฐานะ “ผู้ให้ใช้สิทธิ” และบริษัท อัคคีปราการ จำกัด (มหาชน) ในฐานะ “ผู้ได้รับสิทธิ”
ได้ร่วมลงนามในสัญญาให้ใช้สิทธิดำเนินการบริหารและประกอบการศูนย์ ซึ่งตามคำจำกัดความ
“การบริหารและประกอบการ” ของสัญญาดังกล่าว ทำให้บริษัทฯ
สามารถบริหารและประกอบการธุรกิจได้ดังนี้

1)  การเดินระบบเตาเผาขยะอุตสาหกรรม

2)  การวางแผนดำเนินงาน การบริหารงานศูนย์ การจัดหาบุคลากร การจัดหาวัสดุอุปกรณ์
    เครื่องจักร รถยนต์จากขนส่งของเสีย และอื่นๆ
    ที่จำเป็นต้องใช้ในการดำเนินงานเพิ่มเติมทรัพย์สินเดิมที่ผู้ให้ใช้สิทธิได้จัดเตรียมไว้ให้แล้ว

3)  การขนส่งของเสีย

4)  การทำ Waste Blending การเผาของเสีย การกำจัดเถ้า

5)  การดำเนินการเกี่ยวกับค่าใช้จ่ายของศูนย์
    การหาลูกค้าหรือผู้ใช้บริการและการเรียกเก็บค่าบริการ

6)  การปฏิบัติตามมาตรการการลดผลกระทบสิ่งแวดล้อมและมาตรการติดตามตรวจสอบคุณภาพสิ่งแวดล้อมในระยะดำเนินการที่ระบุในรายงานการวิเคราะห์ผลกระทบสิ่งแวดล้อม
    (Environmental Impact Assessment :EIA)
    ตามที่ได้รับความเห็นชอบจากคณะกรรมการผู้ชำนาญการตามกฎหมายว่าด้วยการส่งเสริมและรักษาคุณภาพสิ่งแวดล้อมแห่งชาติ

7)  การปฏิบัติตามสัญญา/ ข้อกำหนด/ ระเบียบ/ ข้อกฎหมาย
    ที่เกี่ยวข้องกับการดำเนินงานบริหารและประกอบการศูนย์ฯ
    รวมทั้งการใดๆอันจำเป็นเพื่อประโยชน์สาธารณะ ตามที่ผู้ให้ใช้สิทธิมีความเห็นชอบ

ในการบริหารและประกอบการธุรกิจเตาเผาขยะอุตสาหกรรมตามสิทธิของสัญญาสัมปทานของบริษัทฯ
นั้น สามารถให้บริการเผาขยะอุตสาหกรรม ดังนี้

1)  ของเสียหรือวัสดุไม่ใช้แล้วที่เป็นของเสียอันตรายตามกฎหมายว่าด้วยโรงงานและกฎหมายว่าด้วย
    วัตถุอันตราย

2)  ของเสียตามที่กำหนดไว้ในรายงานการวิเคราะห์ผลกระทบสิ่งแวดล้อม (Environmental
    Impact Assessment : EIA)

3)  มูลฝอยติดเชื้อตามกฎหมายว่าด้วยการสาธารณสุข

4)  ของเสียอื่นใดที่ผ่านกระบวนการ Waste Blending
    มาแล้วหรือของเสียที่กรมโรงงานอุตสาหกรรมกำหนดโดยบริษัทเป็นผู้เรียกเก็บค่าบริการจากผู้ใช้บริการและมอบผลประโยชน์ตอบแทนให้แก่กรมโรงงานอุตสาหกรรม
    กระทรวงอุตสาหกรรม (“กรมโรงงานอุตสาหกรรม”) ดังนี้

1)  ผลประโยชน์ตอบแทนด้านการเงินปกติ เป็นจำนวนเงินตามที่บริษัทฯ
    เสนอแก่กรมโรงงานอุตสาหกรรม ตามที่กำหนดไว้ตามสัญญาฯ

2)  ผลประโยชน์ตอบแทนด้านการเงิน (เพิ่มเติม) ตามสัญญา
    โดยอัตราดังกล่าวจะคำนวณจากรายได้ของค่าบริการกำจัดของเสียตามเกณฑ์การออกแบบที่กรมโรงงานอุตสาหกรรมกำหนด
    ได้แก่ ค่าบริการเผาทำลายของเสีย และค่าบริการในกรณีที่มีการลงทุนเพิ่มเติม เป็นต้น

3)  ผลประโยชน์ตอบแทนเพิ่มเติม (พิเศษ)
    โดยผู้ได้สิทธิจะชำระตามประเภทและอัตราที่กำหนดไว้ตามสัญญา
    โดยคำนวณจากรายได้ตามประเภทในแต่ละปีดังต่อไปนี้

-รายได้ปริมาณของเสียที่รับเข้ามากำจัดเกินจากปริมาณส่วนที่เกิน 1,440 ตันต่อเดือน

-รายได้จากการทำ Waste Blending

-รายได้ค่าบริการขนส่งของเสีย

-รายได้จากการบริการตรวจวิเคราะห์ในห้องปฏิบัติการวิเคราะห์

ทั้งนี้ เมื่อคิดคำนวณรวมผลประโยชน์ตอบแทนทั้งหมดตามข้อ 1) ข้อ 2) และข้อ 3) แล้ว
ในแต่ละปีกรมโรงงานอุตสาหกรรมจะต้องได้รับผลประโยชน์ตอบแทนอัตราร้อยละ 10
ของรายได้ทั้งหมดที่บริษัทฯ ได้รับในแต่ละปีนั้น
และหากผลประโยชน์ตอบแทนที่กรมโรงงานอุตสาหกรรมได้รับไม่ถึงร้อยละ 10 ในปีใด บริษัทฯ
จะจ่ายชดเชยให้ครบจำนวนร้อยละ 10 ของรายได้ในปีนั้นนอกจากนี้ ตลอดอายุสัญญาสัมปทานบริษัทฯ
จะต้องจ่ายผลประโยชน์ตอบแทนแก่กรมโรงงานอุตสาหกรรมไม่น้อยกว่า 300 ล้านบาท

นอกจากนี้ตามสัญญาสัมปทานกำหนดให้บริษัทฯ ดำเนินการในเรื่องที่มีสาระสำคัญเพิ่มเติม ดังนี้

1)  จัดทำประกันภัยให้คุ้มครองทรัพย์สินและวินาศภัยมูลค่าทรัพย์สินทั้งหมดที่ผู้ให้ใช้สิทธิจัดหาและที่บริษัทจัดหาตามที่กำหนดไว้ในสัญญา
    โดยให้ผู้ให้ใช้สิทธิเป็นผู้รับประโยชน์ ตลอดจนทำประกันภัยพนักงานและลูกจ้าง
    และประกันภัยบุคคลที่สาม
    ในกรณีที่เกิดความสูญหายหรือบาดเจ็บที่อาจเกิดขึ้นจากการดำเนินงานตามสัญญา ซึ่งบริษัทฯ
    ได้ดำเนินการทำประกันภัยดังกล่าวเสร็จสิ้นแล้ว รวมถึงการทำประกันภัยของเสียทุกประเภท
    ในขณะที่อยู่ในความครอบครองหรือความควบคุมดูแลของบริษัทฯ โดยบริษัทฯ
    ได้ดำเนินการติดต่อบริษัทประกันภัย
    ในประเทศเพื่อดำเนินการทำประกันภัยของเสียตามข้อกำหนด
    แต่ไม่สามารถติดต่อผู้รับทำประกันภัยของเสียได้
    เนื่องจากไม่มีบริษัทประกันภัยรับประกันของเสียในประเทศไทย
    และได้แจ้งเรื่องดังกล่าวแก่กรมโรงงานอุตสาหกรรม
    โดยกรมโรงงานอุตสาหกรรมเห็นชอบในหลักการดังกล่าว
    ซึ่งหากในอนาคตมีการรับประกันภัยของเสีย บริษัทฯ จะดำเนินการให้เป็นไปตามสัญญา

2)  ดูแลบำรุงรักษาซ่อมแซมศูนย์ฯให้อยู่ในสภาพที่ดีและในกรณีที่มีเหตุชำรุดเสียหายขึ้นแก่ทรัพย์สิน

บริษัทฯ
จะต้องซ่อมแซมและปรับปรุงทรัพย์สินของศูนย์และทรัพย์สินอื่นที่ตกเป็นของศูนย์ทั้งหมดให้อยู่ในสภาพที่ใช้งานได้ดีและมีประสิทธิภาพ
นอกจากนี้
ในกรณีที่บริษัทจะดำเนินการปรับปรุงพัฒนาพื้นที่ก่อสร้างเพิ่มเติมซึ่งสิ่งปลูกสร้างใดบนพื้นที่ศูนย์
รวมทั้งส่วนที่เป็นถนนหรือสาธารณูปโภคต่างๆไม่ว่าจะอยู่ส่วนใดของพื้นที่ดังกล่าว
บริษัทจะต้องขอความเห็นชอบจากผู้ให้ใช้สิทธิเป็นหนังสือ และอาคารสิ่งปลูกสร้าง
อุปกรณ์หรือระบบต่างๆ รวมทั้งสาธารณูปโภค
ที่ก่อสร้างเพิ่มเติมจะตกเป็นกรรมสิทธิ์ของผู้ให้ใช้สิทธิในทันทีที่การก่อสร้างแล้วเสร็จ
ซึ่งทุกครั้งในอดีตที่ผ่านมาบริษัทฯได้ดำเนินการตามขั้นตอนดังกล่าวอย่างถูกต้องมาโดยตลอด

3)  โครงสร้างการถือหุ้นของบริษัทฯ ต้องมีบุคคลธรรมดาที่มีสัญชาติไทย
    หรือนิติบุคคลซึ่งจดทะเบียนในประเทศไทยเป็นผู้ถือหุ้นไม่น้อยกว่าร้อยละ 51
    ตามกฎหมายตลอดระยะเวลาของสัญญาให้ใช้สิทธิดำเนินการบริหารและประกอบการศูนย์
    และทุนจดทะเบียนชำระเต็มจำนวนต่ำสุดของบริษัทฯ จะต้องไม่น้อยกว่า 100 ล้านบาท
    และต้องไม่ลดทุนจดทะเบียนให้เหลือน้อยกว่า 100 ล้านบาท

4)  จัดทำระบบ Waste Blending
    หรือการนำกากอุตสาหกรรมอันตรายบางชนิดมาเพิ่มกระบวนการ
    ปรับปรุงคุณภาพทางเคมีให้เหมาะสมกับการเผาไหม้ก่อนนำเข้าเผาทำลาย
    ซึ่งเป็นอีกกระบวนการหนึ่งที่ช่วยในการกำจัดของเสียที่มีประสิทธิภาพสูงสุดและใช้เชื้อเพลิงน้อยที่สุด
    ซึ่งบริษัทฯ ได้ดำเนินการตามความเหมาะสมตามที่ได้ศึกษาไว้แล้ว

5)  ทำการศึกษาความเป็นไปได้ของโครงการก่อสร้างโรงผลิตกระแสไฟฟ้า
    โดยรูปแบบเทคโนโลยีเป็นลักษณะของโรงไฟฟ้ากังหันไอน้ำ (Steam Turbine Power
    Plant) โดยนำไอน้ำที่ความดันและอุณหภูมิที่เหมาะสมจากการ
    เผาขยะมาใช้ในการผลิตกระแสไฟฟ้าเพื่อนำไปหมุนกังหันไอน้ำเพื่อฉุดเครื่องกำเนิดไฟฟ้าอีกต่อหนึ่ง
    สำหรับกระบวนการดังกล่าว
    คาดว่าจะมีศักยภาพในการแปรพลังงานความร้อนมาเป็นพลังงานไฟฟ้าได้ประมาณ 4
    เมกกะวัตต์ ซึ่งสามารถจัดสรรพลังงานไฟฟ้าออกเป็น 2 ส่วน คือ
    ส่วนที่นำมาใช้เพื่อการบริหารจัดการภายในระบบประมาณ 0.5 เมกกะวัตต์
    และส่วนที่จำหน่ายให้การไฟฟ้าส่วนภูมิภาคประมาณ 3.5 เมกกะวัตต์ โดยบริษัทฯ
    ได้จัดทำการศึกษาความเป็นไปได้เพื่อเสนอต่อกรมโรงงานอุตสาหกรรมแล้วเสร็จในเดือน
    มิถุนายน 2553 และอยู่ระหว่างขั้นตอน
    การพิจารณาความเหมาะสมของการลงทุนร่วมกับกรมโรงงานอุตสาหกรรม

6)  ทำการจัดตั้งกองทุนเพื่อรักษาสภาพสิ่งแวดล้อมที่อาจเกิดจากการประกอบกิจการ
    โดยจัดสรรเงิน เข้ากองทุนดังกล่าวเป็นเงินรวม 2,000,000 บาท
    โดยจัดสรรเข้าเป็นรายปีปีละ 100,000 บาท ตลอดระยะเวลาประกอบการศูนย์ 20 ปี
    และภายหลังจากสิ้นสุดสัญญาผู้เข้าดำเนินการศูนย์ช่วงต่อไปสามารถดำเนินการบริหารกองทุนต่อไปได้หรือจะนำเข้าสู่การดำเนินงานของกองทุนสิ่งแวดล้อมตามกฎหมายว่าด้วยการส่งเสริมและรักษาสิ่งแวดล้อมแห่งชาติ
    ตามแต่กรมโรงงานอุตสาหกรรมเห็นสมควร

7)  หากมีการเปลี่ยนแปลงสัดส่วนการถือหุ้น
    หรือโครงสร้างของผู้ถือหุ้นหลักของผู้ได้สิทธิจะต้องได้รับความ

เห็นชอบเป็นหนังสือจากกรมโรงงานอุตสาหกรรมก่อน ซึ่ง BWG ในฐานะผู้ถือหุ้นหลักของบริษัทฯ
ได้มีการทำบันทึกความตกลง โดยหาก BWG
ต้องการเปลี่ยนแปลงสัดส่วนการถือหุ้นจะต้องทำหนังสือขอรับความเห็นชอบเป็นหนังสือจากกรมโรงงานโดยหาก
BWG ไม่ปฏิบัติตามข้อตกลง BWG
จะตกลงรับผิดชอบความเสียหายใดๆที่เกิดขึ้นแก่บริษัทฯจากการไม่ปฏิบัติตามข้อตกลงดังกล่าว

บริษัทมีขั้นตอนในการดำเนินงานเพื่อจำกัดของเสียอันตรายหรือสิ่งปฏิกูลฯ ดังนี้

[]

  ในขั้นตอนการกำจัดของเสียอันตรายของบริษัท ประกอบด้วย 2 ส่วนหลักที่สำคัญ คือ

1)  ส่วนที่หนึ่ง เตาเผา (แบบหมุน) (Rotary Kiln)

  เตาเผาแบบหมุนได้รับการออกแบบตามข้อกำหนดของ US.EPA. โดยทำการเผาของเสียอันตราย

ที่อุณหภูมิไม่ต่ำกว่า 850 องศาเซลเซียส มีลักษณะเป็นท่อ นอนยาว เอียงเล็กน้อย
ขณะทำงานจะหมุนตลอดเวลา ภายในมีวัสดุทนไฟฉาบอยู่
สามารถควบคุมระยะเวลาการเผาไหม้และปริมาณของเสียอันตรายที่เผาได้
จึงทำปฏิกิริยาการเผาทำลายของเสียอันตรายได้อย่างสมบูรณ์ นอกจากนี้ยังมีส่วนเชื่อมต่อ
Discharge Breaching
ทำหน้าที่ในการแยกเถ้าหนักหรืออนุภาคขนาดใหญ่ที่เกิดจากการเผาไหม้ก่อนเข้าสู่การเผาไหม้ในส่วนเผาไหม้ที่สอง

2)  ส่วนเผาไหม้ที่สอง (Secondary Combustion Chamber)

  ก๊าซที่เกิดขึ้นจะเข้าสู่บริเวณเผาไหม้ส่วนที่สองซึ่งเป็นบริเวณที่การเผาไหม้จะเกิดขึ้นอย่างสมบูรณ์ด้วย

อุณหภูมิ 1,100 ถึง 1,300 องศาเซลเซียส เพื่อเพิ่มศักยภาพในการเผาไหม้ก๊าซเสีย
ส่วนเผาไหม้ที่สองนี้จะมีลักษณะเป็นทรงกระบอกคล้ายท่อในแนวตั้งจากพื้น
ภายในฉาบด้วยวัสดุทนไฟเพื่อป้องกันสภาวะการณ์กัดกร่อนที่สูงภายในเตาเผา

เนื่องจากเตาเผาขยะอุตสาหกรรมเป็นเตาเผาของเสียอันตราย
ดังนั้นจึงต้องมีระบบที่สามารถควบคุมป้องกันและดูแลให้การเผาของเสียอันตรายเป็นไปตามหลักสากล
ซึ่งมีรายละเอียดดังนี้

  ก. ระบบควบคุมมลพิษ

  ข. ระบบติดตามตรวจสอบแบบต่อเนื่อง

  ค. ระบบปรับปรุงคุณภาพของเสียอันตราย

  ง. การตรวจวิเคราะห์ของเสียอันตรายในห้องปฏิบัติการ

  จ. ระบบขนส่งของเสียอันตราย

ก. ระบบควบคุมมลพิษ
ซึ่งเป็นการป้องกันไม่ให้มลพิษที่เกิดขึ้นจากการเผาทำลายกระจายออกสู่ภายนอก
ระบบดังกล่าวประกอบด้วย

1) หอลดอุณหภูมิ (Partial Quench Tower) หรือระบบทำให้ก๊าซ/ไอร้อนเย็นลง
(Evaporative Cooling System) ก๊าซเสียที่ออกจากเตาเผาจะเข้าสู่ระบบทำให้เย็นตัวลง
โดยระบบพ่นน้ำที่เป็นละอองขนาดเล็กเข้าไปในระบบของทางเดินของก๊าซเสีย
เมื่อน้ำระเหยจะดึงความร้อนออกจากก๊าซเสีย ทำให้ก๊าซเสียซึ่งมีอุณหภูมิจาก 1,100
องศาเซลเซียส ลดลงเป็น 204 องศาเซลเซียส อย่างรวดเร็ว ซึ่งจะป้องกันการเกิดสารไดออกซิน

2)  ระบบฉีดปูนขาวและถ่านกัมมันต์ (Dry Lime & Activated Carbon Injection
    System)

ปูนขาวและถ่านกัมมันต์จะถูกฉีดเข้าไปยังก๊าซเสียที่ไหลออกมาจากหอลดอุณหภูมิ
เพื่อทำปฏิกิริยากับก๊าซเสีย ซึ่งจะก่อให้เกิดปฏิกิริยาระหว่างสารที่ฉีดกับสารมลพิษในก๊าซ
โดยปูนขาวจะทำปฏิกิริยากับก๊าซพิษ ได้แก่ ไอของกรดเกลือ (HCl) และออกไซด์ของซัลเฟอร์
(SO₂) ส่วนถ่านกัมมันต์จะดูดซับสารไดออกซิน (Dioxins)
เป็นอนุภาคและถูกแยกออกจากก๊าซที่ถุงกรอง

3)  ถุงกรอง (Bag Filter House)
    ก๊าซที่มีฝุ่นละอองจะไหลผ่านเข้าไปยังถุงกรองทางด้านนอกทำให้

อนุภาคเกาะอยู่รอบนอกของถุงกรอง ซึ่งมีอยู่ 4 ชุด ทำหน้าที่กรองอนุภาคแยกจากก๊าซอย่างต่อเนื่อง
และมีการไล่เอาอนุภาคที่เกาะอยู่ที่ผิวของถุงกรองออกโดยอัตโนมัติโดยระบบ Jet pulse

4)  ระบบกำจัดสารประกอบไนโตรเจน (Selective Catalytic Reduction)
    ก๊าซที่ระบายออกจะไหลผ่าน

ไปสู่ระบบการลดออกไซด์ของไนโตรเจน โดยใช้ตัวเร่งปฏิกิริยาประเภท Titanium Dioxide
(TIO₂) และสารละลายแอมโมเนียที่มีความเข้มข้นร้อยละ 26

5)  ระบบลดไอกรดด้วยการดูดซึม (Packed Scrubber Tower) Pack Scrubber เป็นถังสูง
    ภายใน

มีลักษณะเป็นรังผึ้ง เมื่อผ่านก๊าซที่มีไอกรดเข้ามาทางด้านล่าง และผ่านสารละลายต่างๆ ได้แก่
โซดาไฟ เข้ามาทางด้านบนและสัมผัสกันในโครงสร้างรังผึ้ง (Packed Tower)
ก๊าซที่มีสภาพเป็นกรดจะถูกดูดซึมและทำปฏิกิริยากับด่างจนหมดสภาพความเป็นกรด
ก่อนถูกปล่อยออกจากปล่อง สู่บรรยากาศ

ข. ระบบติดตามตรวจสอบแบบต่อเนื่อง

ระบบติดตามตรวจสอบปริมาณมลสารที่ออกจากปล่องเป็นระบบตรวจสอบแบบต่อเนื่องที่บริเวณปล่อง
และแสดงผลบนจอภาพในห้องควบคุม ซึ่งเจ้าหน้าที่ปฏิบัติงานสามารถตรวจสอบได้ตลอดเวลา
และจะมีสัญญาณเตือนเมื่อปริมาณมลสารที่ระบายเกินกว่าค่าที่กำหนด ซึ่งระบบติดตามต่อเนื่อง
นอกจากจะติดตามมลสารที่ระบายออกจากปล่องแล้วยังเป็นการตรวจวัดประสิทธิภาพการเผาไหม้ของเตาด้วย

ค. ระบบปรับปรุงคุณภาพของเสียอันตราย

ระบบปรับปรุงคุณภาพของเสียอันตราย
ทำหน้าที่ปรับปรุงคุณภาพของเสียอันตรายให้มีคุณสมบัติทางกายภาพและเคมีให้เป็นไปตามเกณฑ์การออกแบบของเตาเผาขยะอุตสาหกรรม
เพื่อให้การกำจัดของเสียอันตรายด้วยการเผาทำลายมีประสิทธิภาพสูงสุด
และก่อให้เกิดการใช้เชื้อเพลิงน้อยที่สุด ตลอดจนความคุ้มค่าทางเศรษฐศาสตร์
โดยระบบปรับปรุงคุณภาพของเสียอันตราย ครอบคลุมของเสียอันตรายทั้งในรูปของแข็ง
ของกึ่งแข็งกึ่งเหลว และของเหลว

ง. การตรวจวิเคราะห์ของเสียอันตรายในห้องปฏิบัติการ

ตามประกาศกระทรวงอุตสาหกรรม เรื่อง การกำจัดสิ่งปฏิกูลฯหรือวัสดุที่ไม่ใช้แล้ว พ.ศ. 2548 ข้อ
21 หมวด 4 กำหนดไว้ว่า “ผู้บำบัดหรือกำจัดสิ่งปฏิกูลฯหรือวัสดุที่ไม่ใช้แล้ว
ต้องมีข้อมูลผลวิเคราะห์ทางเคมีและกายภาพของ
สิ่งปฏิกูลฯหรือวัสดุที่ไม่ใช้แล้วก่อนการดำเนินการบำบัดหรือกำจัด”
ดังนั้นของเสียอันตรายที่จะนำมาเผาทำลายในเตาเผาขยะอุตสาหกรรมต้องทำการตรวจวิเคราะห์ก่อนการเผาทำลาย
เพื่อหาองค์ประกอบทางกายภาพและเคมี โดยการตรวจวิเคราะห์ครอบคลุมของเสียอันตรายประเภท
กากของเสีย น้ำเสีย อากาศ และน้ำมัน ภายใต้หลักประกัน

การดำเนินงานของห้องปฏิบัติการวิเคราะห์ที่ได้รับการรับรองและอนุญาตให้ขึ้นทะเบียนจากกรมโรงงานอุตสาหกรรม

กระทรวงอุตสาหกรรม

จ. ระบบขนส่งของเสียอันตราย

ระบบขนส่งของเสียอันตรายที่จะนำมาเผาทำลายในเตาเผาขยะอุตสาหกรรมนั้น
อยู่ภายใต้เงื่อนไขการควบคุมตามกฎหมายวัตถุอันตราย
กฎหมายการขนส่งทางบกและกฎหมายด้านสาธารณสุข
ซึ่งการให้บริการจัดเก็บและขนส่งของเสียอันตรายที่ใช้ความระมัดระวังสูง
จึงจำเป็นต้องใช้รถขนส่งที่ออกแบบพิเศษ เหมาะสมกับของเสียอันตรายแต่ละประเภทเท่านั้น
พร้อมทั้งภาชนะบรรจุที่ได้มาตรฐานตามหลักสากล ปลอดภัยต่อสิ่งแวดล้อม
รวมถึงได้ดำเนินการด้านเอกสารกำกับการขนส่งตามประกาศกระทรวงอุตสาหกรรม เรื่อง
ระบบเอกสารที่กำกับการขนส่งของเสียอันตราย พ.ศ. 2547
นอกจากนี้พนักงานขับรถยังต้องผ่านการฝึกอบรมจากหน่วยงานราชการที่เกี่ยวข้อง
ตลอดจนได้รับใบอนุญาตขับขี่ประเภทที่ 4

โดยเฉพาะการขนส่งมูลฝอยติดเชื้อ ที่ต้องมีลักษณะเป็นรถห้องเย็นที่มิดชิด ไม่รั่วซึม
และควบคุมอุณหภูมิ ไม่เกิน 10 องศาเซลเซียส
รวมทั้งมีข้อความหรือฉลากที่แสดงหรือบ่งบอกถึงรถขนส่งขยะติดเชื้อและแสดงชื่อของหน่วยงานที่ทำการเก็บขนมูลฝอยติดเชื้อภายนอกตัวถังของรถทั้งสองด้าน
ผู้ขับขี่และผู้ปฏิบัติงานประจำรถขนส่ง มูลฝอยติดเชื้อต้องมีความรู้การจัดการมูลฝอยติดเชื้อเป็นอย่างดี
และสวมใส่เครื่องป้องกันในการป้องกันระงับการ แพร่เชื้อขณะปฏิบัติทุกครั้ง

[]แผนผังแสดงกระบวนการทำงาน

ใบอนุญาตให้ประกอบธุรกิจ/สัมปทาน

1. บริษัทฯ
เป็นผู้ได้สิทธิในการดำเนินการบริหารและประกอบศูนย์บริหารจัดการวัสดุเหลือใช้อุตสาหกรรม
(เตาเผาขยะอุตสาหกรรม) บางปู จังหวัดสมุทรปราการ ตามสัญญาเลขที่ 89/2551
ระหว่างกรมโรงงานอุตสาหกรรม กับ บริษัท อัคคีปราการ จำกัด (มหาชน) ลงวันที่ 11 กุมภาพันธ์
2551

2. บริษัทฯ ได้ใบอนุญาตให้ใช้ที่ดินและประกอบกิจการในนิคมอุตสาหกรรมตามพระราชบัญญัติการ
นิคมอุตสาหกรรมแห่งประเทศไทย พ.ศ.2522 เพื่อประกอบกิจการโรงงานปรับคุณภาพของเสียรวม
(เตาเผาขยะอุตสาหกรรม) ประเภทหรือชนิดของโรงงานลำดับที่ 101

สรุปฐานะการเงินและผลการดำเนินงานของบริษัทฯ

  (หน่วย : ล้านบาท)

  -------------------------------- ------------- ------------ ------------
                                   2557          2556         2555

  รายได้จากการบริการ                 537.98        484.41       363.04

  กำไรขั้นต้น                         139.58        121.54       112.33

  กำไรสุทธิ                          49.00         42.15        48.07

  อัตรากำไรขั้นต้น                     25.95%        25.09%       30.94%

  อัตรากำไรสุทธิ                      8.94%         8.57%        13.40%

  สินทรัพย์รวม                        546.25        533.14       305.71

  หนี้สินรวม                          134.38        149.09       105.07

  ส่วนของผู้ถือหุ้น                      411.87        384.05       200.64
  -------------------------------- ------------- ------------ ------------

โครงสร้างรายได้ของบริษัทฯ

  (หน่วย : ล้านบาท)

  --------------------------------------- -------- -------- -------- -------- -------- --------
                                          ปี 2557            ปี 2556            ปี 2555   

                                          มูลค่า     ร้อยละ    มูลค่า     ร้อยละ    มูลค่า     ร้อยละ

  ค่าบริการบำบัดและกำจัดของเสียด้วยวิธีเผาทำลาย   415.11   75.75    385.59   78.42    293.55   80.69

  ค่าขนส่งและบริการอื่น                        122.87   22.42    98.52    20.02    69.49    19.10

  รายได้อื่น*                                10.01    1.83     7.68     1.56     0.78     0.21

  รวมรายได้                                547.99   100.00   492.09   100.00   363.82   100.00
  --------------------------------------- -------- -------- -------- -------- -------- --------

หมายเหตุ : * รายได้อื่น เช่น ดอกเบี้ย รายได้จากการขายเศษวัสดุ รายได้รับจ้างรถขนส่งทั่วไป
กำไร (ขาดทุน) จากอัตราแลกเปลี่ยน หนี้สูญรับคืน เป็นต้น

แนวโน้มการให้บริการเผากำจัดกากอุตสาหกรรม ปี 2558

การบริหารและประกอบการของบริษัทฯ ตามสิทธิที่ได้รับจากกรมโรงงานอุตสาหกรรม
กระทรวงอุตสาหกรรม
ที่มีวัตถุประสงค์ในการจัดสร้างเตาเผาขยะอุตสาหกรรมแห่งนี้เพื่อกำจัดกากอุตสาหกรรมอันตราย

ที่มีอยู่ในประเทศโดยไม่ก่อให้เกิดผลกระทบต่อสิ่งแวดล้อม และชุมชน
ซึ่งปัจจุบันขยะอุตสาหกรรมอันตรายที่เข้าระบบกำจัดอย่างถูกต้องมีเพียง 1.9 ล้านตัน
และไม่เข้าระบบมากถึง 2 ล้านตัน ซึ่งไม่รวมของเสียอันตรายจากชุมชน และขยะติดเชื้ออีกประมาณ
6 แสนตัน
ส่งผลให้กระทรวงอุตสาหกรรมได้กำหนดยุทธศาสตร์การกำจัดกากอุตสาหกรรมโดยมีการกำหนดระยะเวลาดำเนินงานยุทธศาสตร์ดังกล่าวไว้ราว
5 ปี (นับตั้งแต่ปี 2558) โดยประกอบด้วย 4 แผนงาน

ที่สำคัญได้แก่

  1. การควบคุมและกำกับดูแลกากอุตสาหกรรม

  2. การสร้างความร่วมมือกับหน่วยงานทุกหน่วยที่เกี่ยวข้อง

  3. การสร้างเครือข่ายสนับสนุน

  4. การแก้ไขกฎหมายที่เกี่ยวข้อง

ซึ่งยุทธศาสตร์ดังกล่าวคาดว่าจะสามารถจัดการกากอุตสาหกรรมเข้าสู่ระบบไม่ต่ำกว่า 90%
โดยการกำจัดกากอุตสาหกรรมอันตรายให้เพิ่มขึ้นปีละไม่ต่ำกว่า 4.7 แสนตัน
ในขณะที่ปริมาณของโรงงานอุตสาหกรรม ในปี 2558 จะเพิ่มขึ้นถึง15-20 %
ซึ่งไม่รวมถึงขยะอันตรายจากชุมชน ถ่านไฟฉาย หลอดไฟฟ้า แบตเตอรี่ สี
สารเคมีรวมทั้งน้ำมันเครื่องที่ใช้แล้ว เป็นต้น ซึ่งในแต่ละปีการให้บริการของบริษัทฯ
มีแนวโน้มเฉลี่ยเพิ่มสูงขึ้นไม่น้อยกว่า ร้อยละ 7-10 ของทุกปี
ซึ่งสาเหตุส่วนหนึ่งมาจากการผลักดันของภาครัฐ และความเชื่อมั่นในการให้บริการ
ตลอดจนการมีส่วนร่วมในการแสดงความรับผิดชอบต่อสังคมอย่างยั่งยืนของบริษัทฯ
ปัจจุบันลูกค้าส่วนใหญ่เน้นหลักการการจัดกากอุตสาหกรรมเพื่อป้องกันภาวะมลพิษ
ควบคู่กับการอนุรักษ์ทรัพยากรและการสนองตอบต่อการผลักดันจากรัฐบาล บริษัทฯ
มั่นใจว่าจะสามารถให้บริการที่ตอบสนองความต้องการที่จะจัดการสิ่งแวดล้อมอย่างมีประสิทธิภาพให้แก่ลูกค้าได้เป็นอย่างดี

อนึ่ง เพื่อเตรียมความพร้อมในการบริหารจัดการกระบวนการเผาทำลายอย่างมีประสิทธิภาพบริษัทฯ
ได้ดำเนินการพัฒนากระบวนการเผาทำลายกากอุตสาหกรรมเพื่อการประหยัดทรัพยากรพลังงาน
โดยการคิดค้นและวิจัยในการนำกากอุตสาหกรรมที่มีค่าพลังงานความร้อนมาผสมผสานเพื่อการประหยัดทรัพยากรด้านพลังงาน
กล่าวคือ
ได้มีการเผากากอุตสาหกรรมที่มีค่าพลังงานความร้อนที่สามารถลดปริมาณก๊าซที่ใช้ในการเผาทำลาย
ทั้งนี้การผสมผสานกากอุตสาหกรรมก่อนการเผาทำลายนับว่าเป็นขั้นตอนที่ต้องใช้ความระมัดระวังเป็นอย่างสูง
เพราะนอกจากจะต้องได้พลังงานความร้อนที่สูงแล้ว
การเกิดมลสารในอากาศจากการเผาไหม้จะต้องต่ำที่สุด และไอระเหย
จากการเผาไหม้จะต้องไม่สร้างความเสียหายต่อตัวเตาด้วย
ทั้งนี้เพื่อประสิทธิภาพสูงสุดในการใช้ประโยชน์จากกากอุตสาหกรรมที่ให้บริการ นอกจากนี้บริษัทฯ
ยังได้มีการนำกากอุตสาหกรรมประเภทของเหลวที่มีองค์ประกอบที่สามารถทดแทนการใช้ทรัพยากรน้ำที่ใช้ในการลดอุณหภูมิเข้ามาดำเนินการภายในศูนย์ฯ
ส่งผลให้บริษัทฯ สามารถประหยัดทรัพยกรน้ำได้อีกทางหนึ่ง

ภาวะการแข่งขัน

การกำจัดสิ่งปฏิกูลฯโดยวิธีการเผานั้น กฎหมายได้ระบุให้ผู้ประกอบกิจการโรงงานที่ประสงค์
จะดำเนินการจัดการสิ่งปฏิกูลฯโดยการเผาต้องได้รับความเห็นชอบจากกรมโรงงานอุตสาหกรรม
ซึ่งวิธีการเผาที่ กรมโรงงานพิจารณาประกอบด้วย

1. เผาทำลายในเตาเผาขยะทั่วไปเฉพาะสิ่งปฏิกูลฯ ที่ไม่เป็นของเสียอันตรายเท่านั้น

  2. เผาทำลายในเตาเผาเฉพาะสำหรับของเสียอันตราย

  3. เผาทำลายร่วมในเตาเผาปูนซีเมนต์

  โดยขอบเขตการให้บริการของบริษัทฯ
  จะครอบคลุมการเผาทำลายในเตาเผาเฉพาะสำหรับของเสีย

อันตรายซึ่งบริษัทฯ
ถือเป็นผู้ประกอบการเพียงรายเดียวในประเทศที่สามารถดำเนินการในรูปแบบดังกล่าวได้
สำหรับกรณีการแข่งขันในการดำเนินธุรกิจการกำจัดสิ่งปฏิกูลฯ
ในภาคอุตสาหกรรมซึ่งอาจเกิดได้กับธุรกิจการเผาทำลาย

ร่วมในเตาเผาปูนซีเมนต์นั้นมักกระทำขึ้นโดยมีวัตถุประสงค์เพื่อนำพลังงานที่ได้จากการเผาไปใช้ภายในโรงงาน

กลุ่มลูกค้าเป้าหมาย

บริษัทฯ ได้มีการจัดกลุ่มผู้ใช้บริการเป้าหมาย โดยแบ่งตามประเภทอุตสาหกรรม ดังนี้

1.  โรงงานประกอบกิจการเกี่ยวกับเคมีภัณฑ์ สารเคมี หรือวัสดุเคมี

2.  โรงงานประกอบกิจการเกี่ยวกับการผลิตยางเรซินสังเคราะห์ พลาสติก

3.  โรงงานประกอบกิจการเกี่ยวกับสี น้ำมันชักเงา เชแล็ก แล็กเกอร์

4.  โรงงานกลั่นน้ำมันปิโตรเลียม

5.  โรงงานประกอบกิจการเกี่ยวกับผลิตภัณฑ์ปิโตรเลียม

6.  โรงงานประกอบกิจการเกี่ยวกับรถยนต์

7.  โรงพยาบาล และสถานพยาบาลต่างๆ

8.  กลุ่มของเสียที่เกิดจากภาคเกษตรกรรม

9.  ของเสียจากกลุ่มโรงงานในเขตอาเซียนที่ต้องส่งมากำจัดเผาทำลายในประเทศไทย

  (ปัจจุบันยังไม่มีลูกค้ากลุ่มนี้ แต่จะดำเนินการติดต่อกลุ่มลูกค้าดังกล่าวในอนาคต)

บริษัทฯ มีนโยบายการกระจายรายได้ของลูกค้าทั้งด้านทำเลที่ตั้ง และประเภทอุตสาหกรรม
เพื่อเป็นการลดความเสี่ยงจากการพึ่งพิงลูกค้ากลุ่มใดกลุ่มหนึ่งเป็นพิเศษ โดยในอนาคต บริษัทฯ
มีนโยบายในการขยายฐานลูกค้าไปยังโรงงานอุตสาหกรรมขนาดกลางและขนาดย่อมให้มากขึ้น

ช่องทางการจำหน่าย

บริษัทฯ ทำการตลาดโดยตรงผ่านทางพนักงานขายของบริษัทฯ
โดยมีการแบ่งพนักงานขายออกเป็นแต่ละทีมเพื่อดูแลในพื้นที่ต่างๆ แยกตามภูมิภาค
พนักงานขายจะได้รับการอบรมให้มีความรู้ความเข้าใจในลักษณะและขั้นตอนการให้บริการเป็นอย่างดี
สามารถให้คำปรึกษาที่สอดคล้องและเป็นไปตามเงื่อนไขทางกฎหมาย
ถูกต้องตามหลักวิชาการให้แก่โรงงานอุตสาหกรรมได้ ทั้งนี้ บริษัทฯ
มีมาตรการในการสร้างแรงจูงใจให้แก่พนักงานขายโดยการจ่ายค่าคอมมิชชั่นให้แก่พนักงานขายที่สามารถทำยอดรายได้ได้ตามเกณฑ์ที่กำหนด
โดยมีการกำหนดอัตรา ที่เป็นไปตามระเบียบของบริษัทฯ
และมีการอนุมัติจากผู้มีอำนาจอนุมัติในเรื่องดังกล่าว นอกจากนี้ บริษัทฯ ยังมี บริษัท เบตเตอร์
เวสท์ แคร์ จำกัด เป็นบริษัทย่อยของ บริษัท เบตเตอร์ เวิลด์ กรีน จำกัด (มหาชน)
ซึ่งเป็นผู้ถือหุ้นใหญ่ของบริษัทฯ เป็นตัวแทนในการติดต่อลูกค้าและทำการตลาดอีกช่องทางหนึ่งด้วย
ทั้งนี้ ด้วยผลงานและความสัมพันธ์อันดีกับหน่วยงานราชการต่างๆ เช่น กรมโรงงานอุตสาหกรรม
อุตสาหกรรมจังหวัด การนิคมอุตสาหกรรม แห่งประเทศไทย กรมศุลกากร
สำนักงานป้องกันและปราบปรามยาเสพติด โรงพยาบาลในเขตกรุงเทพมหานคร
สำนักรักษาความสะอาด กรุงเทพมหานคร ฯลฯ ทำให้ชื่อเสียงของบริษัทฯ
เป็นที่ยอมรับโดยทั่วไปในภาคราชการ ซึ่งจะช่วยในการประชาสัมพันธ์
และสนับสนุนการใช้บริการของบริษัทฯ อีกช่องทางหนึ่งด้วย

การจัดหาผลิตภัณฑ์และบริการ

ในช่วงปี 2555 – 2557 ที่ผ่านมา บริษัทฯ
มีความสามารถในการให้บริการสำหรับการกำจัดสิ่งปฏิกูลฯ ทั้งที่ไม่อันตรายและที่เป็นอันตราย ดังนี้

(หน่วย : ตัน)

  --------------------------------- ------------- ------------- -------------
                                    ปี 2557        ปี 2556        ปี 2555

  ประมาณการความสามารถในการให้บริการ   120,000       120,000       120,000

  ปริมาณสิ่งปฏิกูลฯ ที่ให้บริการ             107,766.06    95,016        87,859

  อัตราการใช้กำลังการผลิต (%)           89.81         79.18         73.22
  --------------------------------- ------------- ------------- -------------

หมายเหตุ : ความสามารถในการให้บริการเต็มที่
คำนวณจากการกำกจัดปริมาณสิ่งปฏิกูลที่เป็นของแข็ง จำนวน 200 ตันต่อวัน

และปริมาณสิ่งปฏิกูลที่เป็นของเหลว จำนวน 200 ตันต่อวัน วันทำงาน 25 วันต่อเดือน

ผลกระทบต่อสิ่งแวดล้อม

จากความเห็นชอบในรายงานการวิเคราะห์ผลกระทบสิ่งแวดล้อม (EIA) จากสำนักงานนโยบาย
และแผนทรัพยากรธรรมชาติและสิ่งแวดล้อม (“สผ.”)
สำหรับการบริหารและประกอบการโครงการศูนย์บริหารจัดการวัสดุเหลือใช้อุตสาหกรรม
(เตาเผาขยะอุตสาหกรรม) นั้น บริษัทฯ ได้ยึดถือปฏิบัติตามมาตรการป้องกัน แก้ไข และ
ลดผลกระทบสิ่งแวดล้อม ที่ได้เสนอไว้ในรายงานดังกล่าว
โดยผลการปฏิบัติตามมาตรการดังกล่าวจะนำเสนอต่อหน่วยงานที่เกี่ยวข้องเป็นประจำ
โดยมีหน่วยงานกลางดำเนินการตรวจสอบ
และจัดทำรายงานผลการปฏิบัติตามมาตรการป้องกันแก้ไขผลกระทบต่อสิ่งแวดล้อม บริษัทฯ
ได้รับการรับรองมาตรฐานด้านการจัดการคุณภาพ ISO 9001:2008 และ

มาตรฐานด้านการจัดการสิ่งแวดล้อม ISO 14001:2004 โดย บริษัท อินเตอร์เทค อินดัสทรี แอนด์
เซอร์ทิฟิเคชั่น เซอร์วิสเซส (ประเทศไทย) จำกัด ในขอบเขตของ การรวบรวม ขนส่ง
และการจัดการของเสียอุตสาหกรรม (เพื่อกำจัดโดยเตาเผาขยะ) ทั้งนี้
การตรวจวัดคุณภาพสิ่งแวดล้อมสามารถสรุปได้ดังนี้

+-----------+----------------------------------------------+----------+
| หัวข้อ      | การดำเนินการ                                  | ผลก      |
|           |                                              | ารตรวจวัด |
+===========+==============================================+==========+
| คุณ        | -   มีการแยกระบบรวบรวมน้ำออกเป็นสองส่วนอย่างชัดเจน | อยู่ในเกณฑ์ |
| ภาพน้ำผิวดิน |     ระหว่างน้ำเสียปนเปื้อนกับน้ำฝน                  | ที่กำหนด   |
|           |     น้ำเสียที่ปนเปื้อนภายในโครงการทั้งหมด            |          |
|           |     จะถูกรวบรวมลงสู่บ่อ Sump                     |          |
|           |     หรือบ่อพักน้ำปนเปื้อนที่ติดตั้งเครื่องสูบ              |          |
|           |     ก่อนจะถูกสูบไปกำจัดยังเตาเผาของโครงการ        |          |
|           |     ส่วนน้ำฝนที่ไม่ปนเปื้อนจะระบา                   |          |
|           | ยลงสู่รางระบายน้ำซึ่งแยกส่วนจากรางระบายน้ำเสียปนเปื้อน |          |
|           |     โดยลงสู่ส่วนดักขยะก่อนระบายสู่รางระบายของนิคมฯ   |          |
|           |     สำหรับน้ำเสียจากอาคารสำนักงานจะผ่าน Septic    |          |
|           |     Tank                                     |          |
|           |     ก่อนส่งเข้าสู่ร                               |          |
|           | ะบบบำบัดน้ำเสียส่วนกลางในเขตอุตสาหกรรมทั่วไปของนิคมฯ |          |
+-----------+----------------------------------------------+----------+
| ค         | -                                            | อยู่ในเกณฑ์ |
| ุณภาพอากาศ | ดำเนินการติดตั้งอุปกรณ์กำจัดและควบคุมมลพิษทางอากาศแบบ | ที่กำหนด   |
|           |     Semi-Dry & Wet                           |          |
|           |                                              |          |
|           | -   ติดตามผล                                  |          |
|           | การตรวจวัดปริมาณมลพิษที่ระบายออกจากปล่องระบายอากาศ |          |
|           |                                              |          |
|           | -   ดำเนินก                                   |          |
|           | ารบำรุงรักษาเครื่องมืออุปกรณ์และเครื่องมือและอุปกรณ์ต่างๆ |          |
|           |     ของระบบควบคุมมลพิษเป็นประจำและจ             |          |
|           | ัดเตรียมให้มีอุปกรณ์สำรองเพียงพอสำหรับใช้งานได้อย่างน้อย |          |
|           |     2 ปี                                      |          |
|           |                                              |          |
|           | -   จัดใ                                      |          |
|           | ห้มีระบบไฟฟ้าสำรองสำหรับเตาเผาในกรณีที่เกิดไฟฟ้าขัดข้อง |          |
|           |                                              |          |
|           | -   จัดให้มีการบำบัดกลิ่นที่เกิดภายในห้องสูบถ่ายของเ     |          |
|           | สียที่เป็นของเหลวและในอาคารเก็บของเสียประเภทของแข็ง |          |
|           |     ตามที่มาตรการกำหนด                         |          |
|           |                                              |          |
|           | -   จดบันทึกและรายงานผลกรณีที่เกิดการดำเ           |          |
|           | นินการผิดปกติที่ต้องระบายมลพิษทางปล่องฉุกเฉินสู่บรรยากาศ |          |
|           |                                              |          |
|           | -                                            |          |
|           |    จัดให้มีการกำจัดเถ้าลอยอย่างถูกวิธีตามที่กฎหมายกำหนด |          |
|           |                                              |          |
|           | - ดำเนินการปลูกต้นไม้แบบ 3 ชั้น                    |          |
|           | สลับฟันปลาบริเวณโดยรอบโครงการ                   |          |
|           |                                              |          |
|           |   เพื่อเป็น Buffer Zone                         |          |
|           |   ซึ่งจะช่วยป้องกันปัญหาในเรื่องฝุ่นและกลิ่นต่างๆ         |          |
+-----------+----------------------------------------------+----------+

*

+------------+---------------------------------------------+----------+
| หัวข้อ       | การดำเนินการ                                 | ผลก      |
|            |                                             | ารตรวจวัด |
+============+=============================================+==========+
| ระดับเสียง   | -   จัดให้มีห้องคลุมเครื่องจักรหรืออุปกรณ์ที่มีเสียงดังไม่ให้ | อยู่ในเกณฑ์ |
|            |     เกิน 85 dB(A) เพื่อลดการแพร่กระจายของเสียง   | ที่กำหนด   |
|            |                                             |          |
|            | -   บริเวณห้อง Control Room จัดให้มีประตู 2 ชั้น    |          |
|            |     เพื่อกั้นเสียงดัง                             |          |
|            |                                             |          |
|            | -   จัดให้มีอุปกรณ์ป้องกันเสียง ได้แก่ Ear-Plug และ   |          |
|            |     Ear Muff                                |          |
|            |     ส                                       |          |
|            | ำหรับพนักงานที่ปฏิบัติงานในบริเวณที่มีเสียงดังอย่างเพียงพอ |          |
+------------+---------------------------------------------+----------+
| การจ       | -   มีการ                                    | อยู่ในเกณฑ์ |
| ัดการของเสีย | ตรวจสอบของเสียประเภทต่างๆเมื่อของเสียมาถึงโครงการ | ที่กำหนด   |
|            |     และก่อนป้อนของเสียเข้าสู่เตาเผา               |          |
|            |                                             |          |
|            | -   จัดให้มีอาคารรับและเก็บของเสียแต่ละประเภท      |          |
|            |                                             |          |
|            | -   กากของเสียที่เกิดจากการดำเนินโครงการ         |          |
|            |     โดยขี้เถ้าลอย                              |          |
|            |     จะกำจัดโดยการตรึงสารพิษที่ปะปนอยู่ในเถ้า        |          |
|            |     และทำให้อยู่ในรูปของแข็ง                     |          |
|            |     แล้วส่งไปฝังกลบอย่างปลอดภัยที่ Secured         |          |
|            |     Landfill ส่วนขี้เถ้าหนัก                     |          |
|            |     จะถูกเก็บไว้ในบ่อพักแล้วส่งไปฝังกลบ             |          |
+------------+---------------------------------------------+----------+
| การคมนาคม  | -   ติดตั้งเครื่องหมายจราจรภายในบริเวณโครงการ เช่น | อยู่ในเกณฑ์ |
|            |     กำหนดความเร็วขับรถภายในโครงการไม่เกิน 30    | ที่กำหนด   |
|            |     กม./ชม. หรือตามที่กฎหมายกำหนด              |          |
|            |                                             |          |
|            | -   ตรวจสอบรถบร                             |          |
|            | รทุกของเสียให้มีสภาพดีพร้อมสำหรับใช้งานเป็นประจำทุกวัน |          |
|            |                                             |          |
|            | -   ฝึก                                      |          |
|            | อบรมพนักงานให้มีความรู้ความเข้าใจถึงการปฏิบัติงานที่ถูกต |          |
|            | ้องและปลอดภัยและสามารถปฏิบัติการเมื่อเกิดเหตุฉุกเฉินได้ |          |
|            |     และให้ปฏิบัติตามกฎระเบียบการจราจรอย่างเคร่งครัด |          |
|            |     โดยจะมีการกำหนดโทษหากมีการละเมิดกฎ         |          |
+------------+---------------------------------------------+----------+
| อา         | -   จัดให้มีต                                  | อยู่ในเกณฑ์ |
| ชีวอนามัยและ | ู้ยาสามัญประจำบ้านและเครื่องเวชภัณฑ์ปฐมพยาบาลเบื้องต้น | ที่กำหนด   |
| ความปลอดภัย |                                             |          |
|            | -   จัดให้มีเจ้าหน้าที่ต                           |          |
|            | รวจสอบการรั่วไหลของของเสียที่เป็นของเหลวบริเวณรอบๆ |          |
|            |     ถังเก็บของเสียเป็นประจำทุกวัน                 |          |
|            |     โดยการเดินตระเวนรอบพื้นที่ทำงาน              |          |
|            |                                             |          |
|            | -   ดำเนินการติดตั้ง Pressure Gauge             |          |
|            |     เพื่อวัดระดับความดันภายในถังเป็นประจำทุกวัน      |          |
+------------+---------------------------------------------+----------+

+------------+---------------------------------------------+----------+
| หัวข้อ       | การดำเนินการ                                 | ผลก      |
|            |                                             | ารตรวจวัด |
+============+=============================================+==========+
| อา         | -   จัดให้มีอุปกรณ์กรณีป้องกันเสียง ทั้ง Ear-Muff และ  | อยู่ในเกณฑ์ |
| ชีวอนามัยและ |     Ear- Plug อย่างเพียงพอ                    | ที่กำหนด   |
| ความปลอดภัย |     และกำหนดให้พ                             |          |
|            | นักงานใช้อุปกรณ์ป้องกันทุกครั้งที่ต้องปฏิบัติงานในที่มีเสียงดัง |          |
|            |     พร้อมทั้งติดตั้งป้ายเตือนให้สวมใส่อุปกรณ์           |          |
|            |                                             |          |
|            | -   จัดให้มีอุปกรณ์ป้องกันอันตรายส่วนบุคคลสำหรับพ      |          |
|            | นักงานที่ต้องปฏิบัติงานบริเวณพื้นที่ที่เสี่ยงต่อการเกิดอันตราย |          |
|            |     เช่น ห้องปฏิบัติการ บริเวณรับและเก็บของเสีย      |          |
|            |                                             |          |
|            |   - จัดให้มีการฝึกอบรมแก่พนักงานทุกคน เป็นประจำ     |          |
|            |   สำหรับพนักงานใหม่แ                           |          |
|            | ละพนักงานที่มีการเปลี่ยนหน้าที่ในการปฏิบัติงานเฉพาะอย่าง |          |
|            |   ให้มีความรู้ความเข้าใจในการใช้เครื่องมืออุปกรณ์ต่างๆ  |          |
|            |   เพื่อป้องกันความผิดพลาดในการปฏิบัติงาน            |          |
|            |                                             |          |
|            | -   มีกฎระเบีย                                |          |
|            | บด้านความปลอดภัยซึ่งครอบคลุมหัวข้อนโยบายความปลอดภัย |          |
|            |     หน้าที่ความรับผิดชอบของบุคคล                  |          |
|            |     การปฏิบัติตนในขณะทำงาน                     |          |
|            |     หลักความปลอดภัยในการปฏิบัติงาน               |          |
|            |     การรายงานอุบัติภัย                          |          |
|            |     การกองและการเก็บของเสียและสารเคมี          |          |
|            |     การใช้เครื่องมืออุปกรณ์                       |          |
|            |     การให้ความปลอดภัยต่อสาธารณะ                |          |
|            |     การใช้อุปกรณ์ป้องกันอันตรายส่วนบุคคล            |          |
|            |     การทำความสะอาดอุปกรณ์                     |          |
|            |     การใช้เครื่องมือดับเพลิงและอุปกรณ์เหตุฉุกเฉิน      |          |
|            |                                             |          |
|            | -   ทำการซ้อมแผนการดับเพลิง การปฐมพยาบาล       |          |
|            |     การช่วยเหลือฉุกเฉิน และการหนีไฟของพนักงาน     |          |
|            |     โดยจัดให้มีการฝึกซ้อมดับเพลิงปีละครั้ง            |          |
|            |                                             |          |
|            | -   ตรวจส                                   |          |
|            | ุขภาพพนักงานใหม่และตรวจสุขภาพประจำปีแก่พนักงานทุกคน |          |
|            |     โดยตรวจสุขภาพต่างๆ                        |          |
|            |     ให้สอดคล้องกับงานที่พนักงานปฏิบัติ               |          |
+------------+---------------------------------------------+----------+

บริษัทฯ ตระหนักดีว่าการบริหารความเสี่ยงเป็นพื้นฐานที่สำคัญในการประกอบธุรกิจ
โดยได้มีการกำหนดแนวทางในการบริหารความเสี่ยงแต่ละด้าน เพื่อให้แน่ใจได้ว่าบริษัทฯ
มีกลไกกำกับดูแลการบริหารความเสี่ยงที่มีประสิทธิภาพ สำหรับช่วงเวลาที่ผ่านมา บริษัทฯ
ได้วิเคราะห์ถึงปัจจัยแห่งความเสี่ยงสำคัญที่อาจมีผลกระทบ ต่อการประกอบธุรกิจ
และแนวทางในการบริหารจัดการความเสี่ยงแต่ละด้าน สามารถสรุปได้ดังนี้

1.ความเสี่ยงจากอัตราการปรับตัวของราคาก๊าชธรรมชาติ

ระบบการทำงานของเตาเผาขยะอุตสาหกรรมจำเป็นที่จะต้องใช้ก๊าชธรรมชาติเพื่อใช้เป็นเชื้อเพลิง
ในการเริ่มเดินเครื่อง (Start Up) และการเผาไหม้
โดยเฉพาะการเผาไหม้เพื่อการกำจัดของเสียอันตรายและก๊าซเสียนั้น
จะต้องใช้ระยะเวลาและอุณหภูมิที่เหมาะสมเพื่อให้เกิดการเผาไหม้ที่สมบูรณ์และเพื่อที่จะทำให้คุณภาพอากาศ
ที่ปล่อยออกสู่ภายนอกไม่เกินเกณฑ์มาตรฐานตามที่กฎหมายกำหนด ดังนั้น
ความผันผวนของราคาก๊าซธรรมชาติ
จึงอาจเป็นความเสี่ยงที่กระทบอย่างมีนัยสำคัญต่อผลการดำเนินงานของบริษัทฯ
หากราคาก๊าซธรรมชาติปรับตัว เพิ่มสูงขึ้นหรือบริษัทฯ
ไม่สามารถจัดหาเชื้อเพลิงประเภทอื่นเพื่อทดแทนในกระบวนการดังกล่าวได้

อย่างไรก็ตาม บริษัทฯ ได้ตระหนักถึงผลกระทบดังกล่าว จึงมีนโยบายในการลดความเสี่ยงดังกล่าว
โดยได้ทำการ
ศึกษาและพัฒนาประสิทธิภาพการเผาทำลายภายใต้สัดส่วนการผสมกันระหว่างของเสียที่มีค่าพลังงานความร้อน
(Heating Value) กับของเสียที่ไม่มีค่าพลังงานความร้อน (Non Heating Value)
เพื่อลดปริมาณการใช้ ก๊าซธรรมชาติในการเผาทำลาย เป็นต้น
นอกจากนี้ยังได้นำกากอุตสาหกรรมที่ผ่านการผสมเพื่อปรับปรุงคุณภาพ
จนมีค่าพลังงานความร้อนที่พอเหมาะที่จะนำมาใช้เป็นเชื้อเพลิงทดแทน (Alternative Fuel
Blending) มาทดแทน การใช้ก๊าซธรรมชาติได้อีกทางหนึ่ง โดยปัจจุบันบริษัทฯ
ได้ดำเนินการในเรื่องดังกล่าว ซึ่งทำให้บริษัทฯ สามารถประหยัดต้นทุนของก๊าซได้

2. ความเสี่ยงจากผลกระทบทางด้านสิ่งแวดล้อม

การดำเนินธุรกิจศูนย์บริหารจัดการวัสดุเหลือใช้อุตสาหกรรม (เตาเผาขยะอุตสาหกรรม) บางปู
จังหวัดสมุทรปราการ (“ศูนย์ฯ”)
มีความเสี่ยงต่อการก่อให้เกิดผลกระทบต่อสิ่งแวดล้อมต่อชุมชนใกล้เคียง ซึ่งบริษัทฯ
ได้ตระหนักถึงความเสี่ยงทางด้านนี้เป็นอย่างยิ่ง
เนื่องจากหากเกิดความเสียหายหรือมีผลกระทบทางด้านสิ่งแวดล้อม
อันเป็นผลมาจากการดำเนินการบริหารจัดการสิ่งปฏิกูลฯ ของบริษัทฯ บริษัทฯ
จะต้องเป็นผู้รับผิดชอบโดยดำเนินการแก้ไขและจัดการกับปัญหาดังกล่าว
รวมทั้งอาจถูกร้องเรียนจากผู้ที่ได้รับความเสียหาย
ซึ่งอาจมีผลทำให้บริษัทต้องชดใช้ค่าเสียหายที่อาจเกิดขึ้น
และ/หรือต้องหยุดการให้บริการจนกว่าบริษัทฯ จะสามารถแก้ไขในเรื่องที่ถูกร้องเรียนได้
ซึ่งจะมีผลกระทบต่อรายได้ของบริษัทฯ

ทั้งนี้ บริษัทฯ ได้ตระหนักถึงผลกระทบดังกล่าว จึงกำหนดแนวทางในการดำเนินงานต่างๆ
และมีการควบคุมมาตรฐานสิ่งแวดล้อมตามที่หน่วยงานราชการกำหนด
เพื่อไม่ให้เกิดผลกระทบด้านมลภาวะต่อชุมชน และควบคุมปัญหา รวมถึงลดความเสี่ยงที่อาจเกิดขึ้นได้
ตลอดจนบริษัทฯ ได้รับการรับรองมาตรฐานด้านการจัดการคุณภาพ ISO 9001:2008
และมาตรฐานด้านการจัดการสิ่งแวดล้อม ISO 14001:2004 จาก บริษัท อินเตอร์เทค อินดัสทรี
แอนด์ เซอร์ทิฟิเคชั่น เซอร์วิสเซส (ประเทศไทย) จำกัด
รวมถึงกำหนดให้ผู้ปฏิบัติงานหรือผู้ที่เกี่ยวข้องปฏิบัติตามมาตรฐานที่กำหนดอย่างเข้มงวดเพื่อให้แน่ใจว่าจะไม่ก่อให้เกิดผลกระทบต่อชุมชนและสิ่งแวดล้อมที่เกิดขึ้นในอนาคต

3. ความเสี่ยงจากอุบัติเหตุระหว่างการขนส่ง

ขั้นตอนของการรับสิ่งปฏิกูลฯ จากโรงงานของลูกค้ามาเผาทำลายภายในศูนย์บริหารจัดการ
วัสดุเหลือใช้อุตสาหกรรม (เตาเผาขยะอุตสาหกรรม) บางปู จังหวัดสมุทรปราการ (“ศูนย์ฯ”) นั้น
อาจมีความเสี่ยง จากอุบัติเหตุ และการหกหล่น รั่วไหลของสิ่งปฏิกูลหรือวัสดุที่ไม่ใช้แล้ว
ซึ่งอาจส่งผลกระทบต่อสิ่งแวดล้อม หากขาด การจัดการที่ดี

อย่างไรก็ตาม บริษัทฯ ได้จัดให้มีแนวทางต่างๆ ในการลดความเสี่ยง เพื่อเป็นการป้องกันผลกระทบ
ที่เกิดขึ้น ตั้งแต่การคัดเลือกพนักงานขับรถ
หรือจัดจ้างบริษัทขนส่งที่มีความเชี่ยวชาญในเส้นทางการเดินรถ
รวมทั้งการให้ความรู้ถึงความสำคัญของขั้นตอนการเคลื่อนย้ายและขนส่งสิ่งปฏิกูลฯ
เพื่อให้มีความตระหนักถึงผลกระทบที่อาจจะเกิดขึ้น และการกำหนดสิ่งจูงใจต่างๆ
เพื่อรักษาคุณภาพการปฏิบัติงานดังกล่าวอีกด้วย ตลอดจน

มีมาตรการภายในเพื่อลดความเสี่ยงดังกล่าว

นอกจากนี้ ในสัญญาว่าจ้างผู้ประกอบการขนส่งภายนอก บริษัทฯ
ได้กำหนดเงื่อนไขให้ผู้ประกอบการขนส่งภายนอกปฏิบัติตามกฎหมาย ข้อบังคับ
และระเบียบของหน่วยงานราชการทั้งที่มีอยู่และต่อไป ในอนาคต
รวมทั้งจะต้องใช้ความระมัดระวังป้องกันไม่ให้เกิดความเสียหายจากการรับจ้างขนย้ายสิ่งปฏิกูลฯ
ดังกล่าว ตลอดจนในกรณี ที่เกิดเหตุร้ายแรงระหว่างขนส่ง บริษัทฯ
มีหน่วยฉุกเฉินที่จะคอยให้คำแนะนำและความช่วยเหลือต่างๆ แก่ผู้ขับรถ
เพื่อช่วยบรรเทาผลกระทบที่อาจเกิดขึ้นให้เหลือน้อยที่สุด

4. ความเสี่ยงกรณีเกิดวินาศภัยกับระบบและโครงสร้างต่างๆ ภายในศูนย์บริหารจัดการวัสดุเหลือใช้

อุตสาหกรรม(เตาเผาขยะอุตสาหกรรม) บางปู จังหวัดสมุทรปราการ (“ศูนย์ฯ”)

เนื่องจากสิ่งปฏิกูลฯหรือวัสดุที่ไม่ใช้แล้วที่รับเข้ามาบำบัดและกำจัดยังศูนย์ฯ จะมีลักษณะและประเภท
รวมทั้งความเป็นอันตรายที่แตกต่างกันออกไป ตามลักษณะประเภทธุรกิจของผู้ว่าจ้าง อาทิ เช่น
กลุ่มอุตสาหกรรมปิโตรเคมี กลุ่มอุตสาหกรรมผลิต / แบ่งบรรจุ ยาฆ่าแมลง
หรือกลุ่มอุตสาหกรรมฟอกย้อมและเครื่องหนังที่ต้องใช้กรดที่ฤทธิ์กัดกร่อนสูงในกระบวนการผลิต
เป็นต้น ดังนั้น การรับสิ่งปฏิกูลฯ ดังกล่าวเข้ามายังศูนย์ฯ
อาจก่อให้เกิดอันตรายและอุบัติภัยขึ้นได้กับระบบและโครงสร้างต่างๆ ภายในศูนย์ฯ
โดยได้มีการกำหนดมาตรการด้านการจัดการความปลอดภัยที่ดี
และเหมาะสมพร้อมมีการตรวจติดตามอย่างต่อเนื่อง

ทั้งนี้ บริษัทฯ ได้กำหนดมาตรการเพื่อลดและป้องกันความเสี่ยงดังกล่าว สรุปได้ดังนี้

1. การจัดสภาพแวดล้อมการทำงานให้ถูกหลักสุขาภิบาล อาชีวอนามัยและความปลอดภัย เช่น
การทำความสะอาดสภาพแวดล้อมภายในศูนย์ฯ จัดให้มีระบบระบายอากาศที่ดีการ
จัดให้มีแสงสว่างภายในบริเวณปฏิบัติงานอย่างเพียงพอมีระบบป้องกันการรั่วไหลของสารเคมี
มีการสวมใส่อุปกรณ์ความปลอดภัยภายในพื้นที่ปฏิบัติงาน
รวมทั้งการติดตั้งอุปกรณ์และสัญลักษณ์เตือนและป้องกันความเป็นอันตรายไว้ในบริเวณพื้นที่ที่มีความเสี่ยงอย่างชัดเจน

2. จัดระบบการตรวจสอบเครื่องจักรอุปกรณ์ ภาชนะบรรจุ
ตลอดจนพาหนะที่ใช้ในการขนถ่ายให้มีสภาพดีอยู่เสมอ

3. จัดการฝึกอบรมด้านอาชีวอนามัยและความปลอดภัยประจำปี รวมทั้งจัดการฝึกอบรม
แก่พนักงานที่เข้ามาปฏิบัติงานใหม่เพื่อให้เข้าใจถึงการปฏิบัติที่ถูกต้องทางด้านอาชีวอนามัยและความปลอดภัย
การใช้อุปกรณ์ป้องกันอันตรายส่วนบุคคล ตลอดจนการจัดให้มีอุปกรณ์ประจำรถสำหรับกู้ภัยในเบื้องต้น
การฝึกซ้อม แผนฉุกเฉินปีละ 1 ครั้ง เป็นต้น

5. ความเสี่ยงจากการถูกบอกเลิกสัญญาสัมปทาน

ภายหลังบริษัทฯ ได้รับสัมปทานในการบริหาร และประกอบการศูนย์ฯแล้ว บริษัทฯ
มีภาระหน้าที่ให้เป็นไปตามข้อกำหนดแห่งสัญญาฯ โดยหากบริษัทฯ
ไม่สามารถปฏิบัติตามข้อกำหนดในส่วนที่เป็นสาระสำคัญได้ อาจทำให้ถูกบอกเลิกหรือสิ้นสุดสัญญาฯ
โดยกรมโรงงานอุตสาหกรรม (“ผู้ให้ใช้สิทธิ”) จะแจ้งให้บริษัทฯ
ดำเนินการแก้ไขให้แล้วเสร็จภายในระยะเวลาที่กำหนดนับแต่วันที่บริษัทฯ
ได้รับแจ้งเป็นลายลักษณ์อักษร และหากบริษัทฯ
ไม่สามารถดำเนินการแก้ไขภายในระยะเวลาที่กำหนด กรมโรงงานฯ
มีสิทธิบอกเลิกสัญญาได้และบริษัทฯ
ต้องรับผิดชอบต่อความเสียหายหรือค่าใช้จ่ายใดๆที่อาจเกิดขึ้นแก่ศูนย์ฯ นอกจากนี้ กรมโรงงานฯ
และบริษัทฯ จะมีการประเมินผลบริหารและประกอบการศูนย์ฯ ร่วมกันเป็นระยะเวลาทุกๆ 5 ปี
เพื่อปรับปรุงให้การบริหารจัดการศูนย์ฯ มีประสิทธิภาพมากขึ้น ดังนั้น หากบริษัทฯ
ไม่สามารถปฏิบัติตามเงื่อนไขในสัญญาที่กำหนด อาจทำให้กรมโรงงานฯ
พิจารณายกเลิกสัญญาตามเงื่อนไขที่กำหนด

อย่างไรก็ดี ในการดำเนินการบริหารและประกอบการศูนย์ฯ นั้น
อยู่ภายใต้การกำกับดูแลของคณะกรรมการตรวจการทำงานหรือผู้ควบคุมการดำเนินงานบริหารและประกอบการศูนย์บริหารจัดการวัสดุเหลือใช้อุตสาหกรรม
(เตาเผาขยะอุตสาหกรรม) บางปู จังหวัดสมุทรปราการ (“คณะกรรมการตรวจการฯ”)
ซึ่งกรมโรงงานอุตสาหกรรมในฐานะ “ผู้ให้ใช้สิทธิ” โดยคณะกรรมการตรวจการฯ
มีอำนาจหน้าที่ในการตรวจและควบคุมงานให้เป็นไปตามแผนการดำเนินการบริหารและประกอบการศูนย์ฯ
ตามสัญญาฯ ตลอดจนมีอำนาจสั่งปรับปรุงเปลี่ยนแปลง แก้ไข เพิ่มเติม
หรือตัดทอนการทำงานหรือดำเนินงานใด ๆ ของบริษัทฯ ซึ่งตลอดระยะเวลาที่ผ่านมา
คณะกรรมการตรวจการฯ และผู้แทนบริษัทฯ ได้มีการประชุมหารือร่วมกันอย่างต่อเนื่องเป็นประจำ
นอกจากนี้ ยังมีคณะกรรมการประสานงานการกำกับดูแลการดำเนินการบริหารและประกอบการศูนย์ฯ
(ตามมาตรา 22) เพื่อกำกับดูแลการดำเนินงานของบริษัทฯ อีกหนึ่งชุด โดยนับตั้งแต่บริษัทฯ
ได้รับสิทธิบริหารและประกอบการศูนย์ฯตลอดมานั้นได้มีการนำเสนอรายงานผลการดำเนินงานต่อรัฐมนตรีว่าการกระทรวงอุตสาหกรรม
ซึ่งไม่ปรากฏการปฏิบัติที่ขัดต่อสัญญาฯ จนเป็นเหตุให้บอกเลิกสัญญาแต่อย่างใด

6. ความเสี่ยงจากการไม่สามารถต่ออายุของสัญญาสัมปทาน

บริษัทฯ ดำเนินธุรกิจภายใต้สัญญาให้ใช้สิทธิบริหารและประกอบการศูนย์ฯ
ซึ่งอยู่ภายใต้การกำกับดูแลกรมโรงงานอุตสาหกรรม โดยตามสัญญาฯ
กำหนดให้มีระยะเวลาในการดำเนินงานทั้งสิ้น 20 ปีนับจากวันที่สัญญาฯ มีผลบังคับ(ณ วันที่ 11
กุมภาพันธ์ 2551) และภายหลังจากที่สัญญาฯ สิ้นสุดลง (วันที่ 10 กุมภาพันธ์ 2571)

บริษัทฯ มีสิทธิที่จะยื่นคำร้องขอให้ต่ออายุสัญญาได้อีก 10 ปี
โดยกรมโรงงานอุตสาหกรรมจะพิจารณาจากผลประกอบการของบริษัทฯ ในช่วงสัญญาเดิม
ความเหมาะสมและความเป็นไปได้ของแผนการดำเนินธุรกิจที่บริษัทฯ เสนอมา
ซึ่งจะต้องมีการตกลงค่าตอบแทนใหม่บนพื้นฐานทรัพย์สินที่ตกเป็นของกรมโรงงานอุตสาหกรรม

อย่างไรก็ตาม จากประสบการณ์ในการบริหารจัดการสิ่งปฏิกูลฯ ของผู้บริหาร
ซึ่งดำเนินธุรกิจด้านการกำจัดสิ่งปฏิกูลฯ มาอย่างยาวนาน
ตลอดจนการปฏิบัติตามเงื่อนไขของสัมปทานอย่างเคร่งครัด ทำให้ผู้บริหาร ของบริษัทฯ
เชื่อมั่นว่าจะสามารถดำเนินธุรกิจได้อย่างตลอดอายุของสัญญาสัมปทานรวมถึงต่ออายุสัญญาสัมปทาน
ได้อย่างต่อเนื่อง

7. ความเสี่ยงที่อาจก่อให้เกิดการทุจริตและประพฤติมิชอบ หรือคอรัปชั่น

การทุจริตและประพฤติมิชอบ หรือคอรัปชั่น นับเป็นภัยร้ายแรงต่อประชาชนและประเทศชาติ
ที่บ่อนทําลายทั้ง เศรษฐกิจ สังคม การเมืองและวัฒนธรรม
ตลอดจนส่งผลกระทบต่อการพัฒนาประเทศในทุกๆ ด้าน
โดยเฉพาะอย่างยิ่งภายใต้ความกดดันของปัญหาทางธุรกิจที่เพิ่มมากขึ้น
เป็นผลให้การควบคุมภายในขององค์กรอาจอ่อนแอลงและทำให้เกิดโอกาสในการทุจริต
ประพฤติมิชอบ หรือคอรัปชั่นได้ เช่น การทุจริตที่เกี่ยวกับการจัดซื้อ การทุจริตที่เกี่ยวกับการเบิกจ่าย
การลักขโมยสินทรัพย์ ความขัดแย้งทางผลประโยชน์ การทุจริตโดยการตบแต่งข้อมูลทางการเงิน
เป็นต้น บริษัทตระหนักในเรื่องดังกล่าว จึงได้กำหนดหลักปฏิบัติและมาตรการควบคุมต่างๆ ดังนี้

-   มีการกำหนดจรรยาบรรณ เพื่อปลูกจิตสำนึกที่ดีให้ผู้บริหารและพนักงาน
    โดยสื่อสารให้เกิดความเข้าใจเพื่อยึดถือเป็นแนวทางในการปฏิบัติหน้าที่ตามภารกิจของบริษัทฯ

-   ยึดมั่นในหลักการเปิดเผยข้อมูลและความโปร่งใส
    เปิดเผยข้อมูลทางการเงินและข้อมูลทั่วไปที่มีความถูกต้อง ครบถ้วน โปร่งใส
    ตามหลักเกณฑ์ของสำนักคณะกรรมการกำกับหลักทรัพย์และตลาดหลักทรัพย์แห่งประเทศไทย
    ซึ่งหลักปฏิบัติดังกล่าวเป็นส่วนหนึ่งของการกำกับดูแลกิจการที่ดี

-   จัดให้มีระบบการควบคุมภายในทั้งในระดับผู้บริหารและระดับปฏิบัติงาน
    เพื่อให้เกิดความมีประสิทธิภาพในการดำเนินงาน
    โดยกำหนดให้มีฝ่ายตรวจสอบภายในทำหน้าที่ตรวจสอบการปฏิบัติงานหลักและกิจกรรมทางการเงินที่สำคัญของบริษัทฯ
    ให้ดำเนินไปในแนวทางที่กำหนดไว้อย่างมีประสิทธิภาพ
    เป็นไปตามกฎหมายและข้อกำหนดของบริษัทฯ

-   มีการกำหนดนโยบายเกี่ยวกับการป้องกันความขัดแย้งทางผลประโยชน์บนหลักการที่ว่า
    “การตัดสินใจใดๆ ในการดำเนินกิจกรรมทางธุรกิจจะต้องทำเพื่อผลประโยชน์สูงสุดของบริษัทฯ
    เท่านั้น”

-   แต่งตั้งคณะกรรมการตรวจสอบ
    เพื่อทำหน้าที่ในการสอบทานระบบการตรวจสอบภายในที่เหมาะสม

-   จัดให้มีช่องทางรับข้อร้องเรียนและมีกระบวนการตอบสนองที่รวดเร็วเป็นธรรม
    โดยมุ่งหวังว่าพนักงานทุกคนจะร่วมกันสอดส่องดูแลการปฏิบัติตามหลักการกำกับดูแลกิจการที่ดีและจรรยาบรรณในการดำเนินธุรกิจ
    ด้วยการสอบถามกรณีมีข้อสงสัยหรือข้องใจเกี่ยวกับจรรยาบรรณธุรกิจ
    หรือร้องเรียนเมื่อพบพฤติกรรมที่ไม่เหมาะสมหรือขัดต่อจรรยาบรรณธุรกิจ ได้ที่
    เลขานุการบริษัท ฝ่ายบริหารทรัพยากรบุคคล หรือผู้บังคับบัญชาโดยตรง

นอกจากนี้ มีแนวนโยบายในเรื่องความรับผิดชอบต่อสังคม การดำเนินธุรกิจถูกต้องตามกฎหมาย
ด้วยความซื่อสัตย์สุจริต โปร่งใสและเป็นธรรม เพื่อสร้างความมั่นใจ น่าเชื่อถือให้แก่ลูกค้า นักลงทุน
คู่ค้า และผู้มีส่วนเกี่ยวข้อง โดยได้รับรางวัลจากการร่วมโครงการ CSR-DIW Continuous
Awards ซึ่งโครงการได้ให้ความสำคัญในเรื่องของการปฏิบัติงานอย่างเป็นธรรม
เกี่ยวข้องกับหลักจริยธรรมในการดำเนินงาน
ความสัมพันธ์ระหว่างองค์กรกับผู้มีส่วนได้เสียทุกส่วนงาน ครอบคลุมถึงการต่อต้านคอร์รัปชั่น
การเคารพต่อสิทธิในทรัพย์สิน และการมีส่วนร่วมรับผิดชอบต่อสาธารณชนในวงกว้าง

4.1 ที่ดิน อาคาร และอุปกรณ์สุทธิ

  ณ วันที่ 31 ธันวาคม 2557 บริษัทฯ มีที่ดิน อาคาร และอุปกรณ์สุทธิ ดังนี้

(หน่วย : ล้านบาท)

+------------------------+--------------+-----------------+----------+
| รายการ                 | มูลค่าสุทธิหลังหัก | ลักษณะกรรมสิทธิ์    | ภาระผูกพัน |
|                        |              |                 |          |
|                        | ค่า           |                 |          |
|                        | เสื่อมราคาสะสม |                 |          |
+------------------------+--------------+-----------------+----------+
|   เครื่อง                | 0.73         | เป็นเจ้าของ       | ไม่มี      |
| ตกแต่งและเครื่องใช้สำนักงาน |              |                 |          |
+------------------------+--------------+-----------------+----------+
|   คอมพิวเตอร์และอุปกรณ์    | 1.32         | เป็นเจ้าของ       | ไม่มี      |
+------------------------+--------------+-----------------+----------+
|   เครื่องมือเครื่องใช้       | 92.75        | เป็นเจ้าของ       | ไม่มี      |
+------------------------+--------------+-----------------+----------+
|   ยานพาหนะ             | 70.04        | เป็นเจ้าของ       | ไม่มี      |
+------------------------+--------------+-----------------+----------+
|   งานระหว่างก่อสร้าง      | 2.08         | เป็นเจ้าของ       | ไม่มี      |
+------------------------+--------------+-----------------+----------+
|   รวม                  | 166.92       |                 |          |
+------------------------+--------------+-----------------+----------+

4.2 ที่ดิน อาคาร และอุปกรณ์ภายใต้สัญญาการใช้สิทธิ-สุทธิ

  ณ วันที่ 31 ธันวาคม 2557 บริษัทฯ มีที่ดิน อาคาร และอุปกรณ์ภายใต้สัญญาใช้สิทธิ-สุทธิ ดังนี้

  (หน่วย : ล้านบาท)

+------------------------+--------------+-----------------+----------+
| รายการ                 | มูลค่าสุทธิหลังหัก | ลักษณะกรรมสิทธิ์    | ภาระผูกพัน |
|                        |              |                 |          |
|                        | ค่า           |                 |          |
|                        | เสื่อมราคาสะสม |                 |          |
+------------------------+--------------+-----------------+----------+
|   ส่วนปรับปรุงอาคารโรงงาน |   12.24      | กรม             | ไม่มี      |
|                        |              | โรงงานอุตสาหกรรม |          |
+------------------------+--------------+-----------------+----------+
|   เครื่องจักรและอุปกรณ์     | 32.56        | กรม             | ไม่มี      |
|                        |              | โรงงานอุตสาหกรรม |          |
+------------------------+--------------+-----------------+----------+
|   เครื่องใช้สำนักงาน       | 0.01         | กรม             | ไม่มี      |
|                        |              | โรงงานอุตสาหกรรม |          |
+------------------------+--------------+-----------------+----------+
|   งานระหว่างก่อสร้าง      | 0.45         | กรม             | ไม่มี      |
|                        |              | โรงงานอุตสาหกรรม |          |
+------------------------+--------------+-----------------+----------+
|   รวม                  | 45.26        |                 |          |
+------------------------+--------------+-----------------+----------+

4.3 รายละเอียดของสัญญาที่สำคัญ

สรุปสาระสำคัญของสัญญา

  สัญญาให้ใช้สิทธิดำเนินการบริหารและประกอบการศูนย์บริหารจัดการวัสดุเหลือใช้อุตสาหกรรม

  (เตาเผาขยะอุตสาหกรรม) บางปู จังหวัดสมุทรปราการ

  คู่สัญญา : กรมโรงงานอุตสาหกรรม (ในฐานะ “ผู้ให้ใช้สิทธิ”)

  : บริษัท อัคคีปราการ จำกัด (มหาชน) (ในฐานะ “ผู้ได้สิทธิ”)

  วันที่ทำสัญญา : 11 กุมภาพันธ์ 2551

  ระยะเวลาของสัญญา : 20 ปี

  เงื่อนไขการต่อสัญญา : สามารถต่อขยายสัญญาได้อีก

  วัตถุประสงค์ของสัญญา : กรมโรงงานอุตสาหกรรมให้สิทธิแก่ บริษัท อัคคีปราการ จำกัด
  (มหาชน) ในการดำเนินการบริหารและประกอบการศูนย์บริหารจัดการวัสดุเหลือใช้อุตสาหกรรม
  (เตาเผาขยะอุตสาหกรรม) บางปู จังหวัดสมุทรปราการ (“ศูนย์ฯ”)

  สถานที่ตั้งศูนย์ : เลขที่ 792 หมู่ที่ 2 ซอย 1 ซี/1 นิคมอุตสาหกรรมบางปู ถนนสุขุมวิท
  ตำบลบางปูใหม่ อำเภอเมืองสมุทรปราการ จังหวัดสมุทรปราการ ซึ่งประกอบด้วยอาคาร

  สิ่งปลูกสร้าง อุปกรณ์ วัสดุทั้งหมดที่มีอยู่ขณะทำสัญญา และอาจมีขึ้นภายหน้า

  ระหว่างอายุสัญญาและให้หมายความรวมถึงระบบห้องปฏิบัติการวิเคราะห์
  และสิ่งสาธารณูปโภคอื่นๆ

  รูปแบบของผลตอบแทน : 1. ผลประโยชน์ตอบแทนด้านการเงินปกติ
  เป็นจำนวนเงินตามที่ผู้ได้สิทธิเสนอแก่ผู้ให้ใช้สิทธิ

  2. ผลประโยชน์ตอบแทนด้านการเงินเพิ่มเติม

  3. ผลประโยชน์ตอบแทนเพิ่มเติมพิเศษ

  ในแต่ละปีผู้ให้ใช้สิทธิจะต้องได้รับผลประโยชน์ตอบแทนอัตราร้อยละ 10
  ของรายได้ทั้งหมดที่ผู้ได้สิทธิได้รับในแต่ละปี
  และหากผลประโยชน์ตอบแทนที่ผู้ให้ใช้สิทธิได้รับไม่ถึงร้อยละ 10 ในปีใด
  ผู้ได้สิทธิจะจ่ายชดเชยให้ครบจำนวน ร้อยละ 10 ของรายได้ในปีนั้นๆ
  โดยการดำเนินการตลอดอายุสัญญา
  ผู้ได้สิทธิรับประกันรายได้ผลประโยชน์ตอบแทนขั้นต่ำว่าผู้ให้ใช้สิทธิจะได้รับผลประโยชน์ตอบแทนทั้งหมดรวมกันแล้วไม่น้อยกว่า
  300 ล้านบาท

  การสิ้นสุดของสัญญา : ผู้ให้ใช้สิทธิมีสิทธิบอกเลิกสัญญาในกรณีดังต่อไปนี้คือ

  1. การบอกเลิกสัญญาเนื่องจากผู้ได้สิทธิปฏิบัติผิดสัญญา

  -
  หากผู้ให้ใช้สิทธิได้แจ้งให้ปฏิบัติตามสัญญาหรือดำเนินการแก้ไขให้ถูกต้องแล้วเสร็จภายในระยะเวลาที่กำหนด
  และผู้ได้สิทธิไม่ปฏิบัติตาม ผู้ให้ใช้สิทธิมีสิทธิบอกเลิกสัญญาได้

  -
  หากการไม่ปฏิบัติตามสัญญาเป็นสาเหตุสำคัญที่ทำให้เกิดความเสียหายต่อผลประโยชน์ของประเทศชาติ
  หรือเกี่ยวกับความปลอดภัยของสังคมหรือศูนย์ฯหรือความปลอดภัยในโครงสร้างพื้นฐานของศูนย์แล้ว
  ผู้ให้ใช้สิทธิมีสิทธิบอกเลิกสัญญาได้ทันที

  - หากมีเหตุให้เชื่อว่าการดำเนินการยื่นข้อเสนอของผู้ได้สิทธิได้กระทำไปโดยไม่สุจริต
  หรือมีการสมยอมกันในการคัดเลือก
  หรือเป็นผู้มีผลประโยชน์ร่วมกันกับผู้ยื่นข้อเสนอรายอื่นที่ยื่นประมูล
  หรือเป็นผู้กระทำการอันเป็นการขัดขวางการแข่งขันอย่างเป็นธรรมในการคัดเลือกเพื่อทำสัญญานี้
  ผู้ให้ใช้สิทธิมีสิทธิบอกเลิกสัญญาได้ทันที

  2. การบอกเลิกสัญญาโดยเหตุผลกรณีพิเศษ เนื่องด้วยความจำเป็นเพื่อ ประโยชน์สาธารณะ
  ความปลอดภัยของประเทศชาติ ความปลอดภัยของสาธารณชน

  3. หากผู้ได้สิทธิถูกศาลมีคำสั่งพิทักษ์ทรัพย์เด็ดขาด หรือมีคำพิพากษาให้ล้มละลาย
  ผู้ให้ใช้สิทธิมีสิทธิบอกเลิกสัญญาได้ทันที

สัญญาให้บริการบำบัดและกำจัดของเสีย

 บริษัทฯ มีนโยบายที่จะทำสัญญาให้บริการบำบัดและกำจัดของเสียกับลูกค้า ซึ่งปกติสัญญา จะมีกำหนดระยะเวลา 1 ปี นับจากวันที่ลงนามในสัญญา ทั้งนี้ลูกค้าตกลงที่จะส่งสิ่งปฏิกูลฯ ให้แก่บริษัทฯ ตามประเภทและชนิดที่ระบุไว้ในใบเสนอราคาและมีคุณสมบัติตรงตามตัวอย่างของเสียที่ให้ไว้แก่บริษัทฯ โดยก่อนส่งของเสียลูกค้าจะต้องเก็บรวบรวมและบรรจุของเสียลงในภาชนะให้เรียบร้อย และจะต้องแยกของเสียแต่ละประเภท มิให้ปะปนหรือผสมเข้าด้วยกัน โดยในกรณีที่มีการผสมหรือปนของเสียแต่ละประเภทเข้าด้วยกัน หรือในกรณีที่ของเสียที่รับมาจากลูกค้ามีคุณสมบัติ และ/หรือองค์ประกอบแตกต่างไปจากผลการวิเคราะห์ตัวอย่างของเสีย และ/ หรือไม่ตรงตามที่ระบุไว้ในใบเสนอราคา บริษัทฯ สงวนสิทธิที่จะไม่รับของเสียดังกล่าวและมีสิทธิส่งของเสียดังกล่าวคืนลูกค้าได้ทันที หรือคู่สัญญาทั้งสองฝ่ายอาจตกลงปรับราคาค่าบริการใหม่ โดยลูกค้ามีหน้าที่ต้องชำระค่าใช้จ่ายในการตรวจวิเคราะห์ของเสีย และค่าขนส่งในการรับของเสีย และส่งคืนของเสียดังกล่าวตามจำนวนเงินที่บริษัทฯ กำหนดตามความเหมาะสม 

สัญญากับผู้ประกอบการให้บริการขนส่งสิ่งปฏิกูลฯ

บริษัทฯ และบริษัท เบตเตอร์ เวิลด์ ทรานสปอร์ต จำกัด (“BWT”) ซึ่งเป็นบริษัทย่อยของ บริษัท
เบตเตอร์ เวิลด์ กรีน จำกัด (มหาชน) (“BWG”) ซึ่งเป็นผู้ถือหุ้นหลักของบริษัทฯ
มีการทำสัญญาจ้างขนย้าย

สิ่งปฏิกูลฯ กับผู้ประกอบการขนส่งภายนอกทุกรายทั้งบุคคลธรรมดาและนิติบุคคล
โดยมีกำหนดระยะเวลาของสัญญาเป็นเวลา 3 ปีนับจากวันที่ลงนามในสัญญา ทั้งนี้
ผู้ประกอบการขนส่งภายนอกตกลงรับจ้างขนย้ายสิ่งปฏิกูลฯ จาก

สถานประกอบการที่บริษัทหรือ BWT กำหนดมายังศูนย์บริหารและจัดการฯ ของบริษัทฯ
โดยจะปฏิบัติตามกฎหมายข้อบังคับ และระเบียบของหน่วยงานราชการ
ทั้งที่มีอยู่แล้วและ/หรือที่จะมีขึ้นต่อไป ทุกประการ รวมทั้งจะใช้ความ

ระมัดระวังป้องกันไม่ให้เกิดความเสียหายจากการรับจ้างขนย้ายสิ่งปฏิกูลฯดังกล่าว
และหากเกิดความเสียหายขึ้น
ผู้ประกอบการขนส่งภายนอกยินยอมที่จะรับผิดชอบและชดใช้ค่าเสียหายดังกล่าวทั้งหมดแต่เพียงผู้เดียว

สัญญาซื้อขายก๊าซธรรมชาติ

คู่สัญญา : บริษัท ปตท.จำหน่ายก๊าซธรรมชาติ จำกัด (ในฐานะ “ผู้ขาย”)

: บริษัท อัคคีปราการ จำกัด (มหาชน) (ในฐานะ “ผู้ซื้อ”)

ระยะเวลาของสัญญา : 19 มีนาคม 2551 ถึง 31 พฤษภาคม 2561

วัตถุประสงค์ของสัญญา : เพื่อซื้อก๊าซธรรมชาติ เพื่อใช้ในกระบวนการเผาทำลายขยะ สิ่งปฏิกูลฯ
และ

  วัสดุที่ไม่ใช้แล้ว ณ ศูนย์บริหารจัดการวัสดุเหลือใช้อุตสาหกรรม (เตาเผาขยะ

  อุตสาหกรรม) บางปู จังหวัดสมุทรปราการ

สัญญาความร่วมมือในการดำเนินธุรกิจ

คู่สัญญา : บริษัท อัคคีปราการ จำกัด (มหาชน) (“บริษัท”)

  : บริษัท เบตเตอร์ เวิลด์ กรีน จำกัด(มหาชน)(“BWG”)

สาระสำคัญของสัญญา : เพื่อกำหนด

(1) ขอบเขตการดำเนินธุรกิจ
    โดยบริษัทธุรกิจเผาทำลายสิ่งปฏิกูลหรือวัสดุที่ไม่ใช้แล้วโดยเตาเผาขยะอุตสาหกรรมอันตราย
    และ BWG
    ประกอบธุรกิจบริหารและจัดการสิ่งปฏิกูลหรือวัสดุที่ไม่ใช้แล้วโดยการฝังกลบและการนำกลับไปใช้ประโยชน์ใหม่โดยเป็นวัตถุดิบทดแทนและเชื้อเพลิงทดแทน
    และการบำบัดน้ำเสียรวม

(2) ความสัมพันธ์หรือรายการระหว่างกัน ซึ่ง บริษัทและ BWG จะยังคงร่วมมือกันดำเนินธุรกิจ
    เพื่อให้บริการแก่ลูกค้าในลักษณะของ “One Stop Service”
    ซึ่งอาจเป็นเหตุให้มีการทำรายการระหว่างกัน ดังนั้นหากมีการทำรายการระหว่างกัน
    บริษัทและ BWG
    จะดำเนินการตามเงื่อนไขการค้าโดยทั่วไปที่เป็นธรรมและไม่ก่อให้เกิดการถ่ายเทผลประโยชน์
    และจะกำหนดเงื่อนไขราคาให้เป็นไปตามราคาและเงื่อนไขปกติทางธุรกิจที่บริษัท และ BWG
    ได้รับหรือให้กับบุคคลทั่วไป

(3) แนวทางในการป้องกันและแก้ไขการทับซ้อนทางธุรกิจและความขัดแย้งทางผลประโยชน์
    โดยหากบริษัทจะขยายธุรกิจที่คาดว่าจะทับซ้อนกับ BWG หรือ BWG
    จะขยายธุรกิจที่คาดว่าจะทับซ้อนกับบริษัทฯ
    ทั้งสองฝ่ายจะพิจารณาหารือกันล่วงหน้าเพื่อกำหนดลักษณะของบริการให้มีความแตกต่างกัน หรือ
    แบ่งแยกกลุ่มลูกค้าเป้าหมายให้แตกต่างกันอย่างชัดเจน
    ตลอดจนกำหนดแนวทางหรือมาตรการอื่น ๆ
    ตามที่จำเป็นในการป้องกันการทับซ้อนทางธุรกิจและความขัดแย้งทางผลประโยชน์

บันทึกความตกลงเรื่องการเปลี่ยนแปลงสัดส่วนการถือหุ้น

คู่สัญญา : บริษัท อัคคีปราการ จำกัด (มหาชน) (“บริษัท”)

  : บริษัท เบตเตอร์ เวิลด์ กรีน จำกัด(มหาชน)(“BWG”)

สาระสำคัญของสัญญา : ระบุดังนี้

(1) ในกรณีที่ BWG จะเปลี่ยนแปลงสัดส่วนการถือหุ้นในบริษัทไม่ว่าจะโดยการจำหน่าย จ่าย
    โอนหรือการได้มาซึ่งหุ้นของบริษัทนั้น BWG
    ตกลงที่จะแจ้งการเปลี่ยนแปลงสัดส่วนการถือหุ้นดังกล่าวเป็น

  หนังสือให้ บริษัททราบล่วงหน้า
  เพื่อให้บริษัทได้มีโอกาสและระยะเวลาในการดำเนินการขอความเห็นชอบจากกรมโรงงานอุตสาหกรรมตามข้อกำหนดของสัญญาสัมปทานที่ระบุให้บริษัทต้อง

  ขอความเห็นชอบเป็นหนังสือจากกรมโรงงานอุตสาหกรรมก่อนการเปลี่ยนแปลงสัดส่วนการถือหุ้นหรือโครงสร้างผู้ถือหุ้นหลัก

(2) ในกรณีที่มีการยกเลิกข้อกำหนดของสัญญาสัมปทานที่ระบุให้บริษัทต้องขอความเห็นชอบเป็นหนังสือจากกรมโรงงานอุตสาหกรรมก่อนการเปลี่ยนแปลงสัดส่วนการถือหุ้นหรือโครงสร้างผู้ถือหุ้นหลัก
    หรือในกรณีที่บริษัทได้รับความเห็นชอบจากกรมโรงงานอุตสาหกรรมโดยประการใดๆ
    ซึ่งมีผลทำให้บริษัทไม่ต้องปฏิบัติตามเงื่อนไขเดิมของสัญญาให้ใช้สิทธิอีกต่อไป ให้ถือว่าหน้าที่ของ
    BWG ตามข้อ (1) เป็นอันยกเลิกไปด้วย

(3) หาก BWG ไม่ปฏิบัติตามข้อตกลงดังกล่าวในข้อ (1) ข้างต้น BWG
    ตกลงจะรับผิดชอบในความเสียหายใดๆที่เกิดขึ้นแก่บริษัทจากการไม่ปฏิบัติตามข้อตกลงดังกล่าว

ณ วันที่ 31 ธันวาคม 2557 บริษัทฯ
ไม่มีข้อพิพาททางกฎหมายที่คดีอาจมีผลกระทบด้านลบต่อการดำเนินธุรกิจของบริษัทฯ อย่างมีนัยสำคัญ
และบริษัทฯ ไม่มีข้อพิพาททางกฎหมายที่คดีอาจมีผลกระทบด้านลบต่อสินทรัพย์ของบริษัทฯ
ที่มีจำนวนสูงกว่าร้อยละ 5 ของส่วนของผู้ถือหุ้น

อย่างไรก็ตาม หากบริษัท เบตเตอร์ เวิลด์ กรีน จำกัด (มหาชน) (“BWG”) ซึ่งเป็นผู้ถือหุ้นใหญ่
ในบริษัทฯ เกิดข้อพิพาท อาจส่งผลกระทบต่อบริษัทฯ เนื่องจาก BWG และบริษัทฯ มีกรรมการร่วมกัน
2 ท่าน ได้แก่ นายสุวัฒน์ เหลืองวิริยะ และนายสุทัศน์ บุณยอุดมศาสตร์ ซึ่ง ณ วันที่ 31 ธันวาคม
2557 BWG มีข้อพิพาท

ทางกฎหมาย โดยสรุป ดังนี้

1.1 เมื่อวันที่ 16 มิถุนายน 2552 ศาลปกครองกลางได้รับคำฟ้องของผู้ฟ้องคดี
ซึ่งได้ยื่นฟ้องต่อศาลปกครองกล่าวหานายกรัฐมนตรี ว่าปฏิบัติหน้าที่ล่าช้า ตามความนัยมาตรา 9
วรรคแรก(2) ของพระราชบัญญัติจัดตั้งศาลปกครองและวิธีพิจารณาคดีปกครอง พ.ศ. 2542
โดยศาลเห็นว่า บริษัทฯ อาจได้รับผลกระทบจากคำพิพากษาของศาลจึงได้กำหนดให้บริษัทฯ
เป็นคู่กรณีฝ่ายที่ 3 และให้เรียกว่าเป็นผู้ถูกฟ้องคดีที่ 4
ทั้งนี้ผู้ฟ้องคดีได้มีคำขอให้ศาลกำหนดมาตรการหรือวิธีการคุ้มครองชั่วคราวก่อนมีคำพิพากษา
เพื่อขอให้ยุติการดำเนินการบ่อฝังกลบ ไว้เป็นการชั่วคราว ตามคดีหมายเลขดำที่ 863/2552
รวมไปกับคำฟ้องด้วย ต่อมาเมื่อวันที่ 8 ธันวาคม 2552
ศาลปกครองกลางได้มีคำสั่งยกคำขอกําหนดมาตรการหรือวิธีการคุ้มครองเพื่อบรรเทาทุกข์เป็นการชั่วคราว
ก่อนการพิพากษา โดยให้เหตุผลว่ายังไม่ปรากฏข้อเท็จจริงที่แน่ชัดว่า
ผลกระทบต่อสุขภาพของประชาชนและสิ่งแวดล้อมเกิดจากการประกอบกิจการโรงงานฝังกลบกากขยะอุตสาหกรรมแต่อย่างใด
และยังไม่มีเหตุผลเพียงพอ ที่ศาลจะนำมาตรการหรือวิธีการคุ้มครองเพื่อ
บรรเทาทุกข์เป็นการชั่วคราวก่อนการพิพากษาตามคําขอของผู้ฟ้องคดี มาใช้ได้

เมื่อวันที่ 27 กันยายน 2556 ศาลปกครองกลางได้มีคำพิพากษายกฟ้องแล้ว โดยให้เหตุผลประกอบ
คำวินิจฉัยว่า “จากผลการตรวจสอบกิจการของบริษัทฯ
โดยหน่วยงานราชการที่เกี่ยวข้องประกอบด้วย กระทรวงอุตสาหกรรม
กระทรวงทรัพยากรธรรมชาติและสิ่งแวดล้อม และกระทรวงสาธารณสุขนั้น ไม่สามารถยืนยันได้ว่า
การประกอบกิจการของบริษัทฯ
ก่อให้เกิดการแพร่กระจายของมลพิษในวงกว้างซึ่งหากปล่อยไว้จะส่งผลกระทบ
อย่างร้ายแรงต่อสุขภาพอนามัยของประชาชน
จึงยังไม่มีเหตุที่จะเพิกถอนหรือพักใช้ใบอนุญาตประกอบกิจการของบริษัทฯ
ดังนั้นการที่ผู้ถูกฟ้องคดีทั้งสามไม่ได้มีคำสั่งเพิกถอนหรือพักใช้ใบอนุญาตของบริษัทฯ
จึงไม่เป็นการละเลย ต่อหน้าที่ตามที่กฎหมายกำหนดให้ต้องปฏิบัติหรือปฏิบัติหน้าที่ล่าช้าเกินสมควร”
ตามคำพิพากษาศาลปกครองกลางคดีหมายเลขแดงที่ 1548/2556 ซึ่งทางฝ่ายผู้ฟ้องคดี (ฝ่ายโจทก์)
ไม่เห็นพ้องด้วยกับคำพิพากษาศาลปกครองกลาง
จึงได้ยื่นอุทธรณ์คดีต่อศาลปกครองสูงสุดตั้งแต่เมื่อวันที่ 26 ตุลาคม 2556
และผู้ถูกฟ้องทุกฝ่ายรวมทั้งบริษัทฯ
ได้ยื่นคำแก้อุทธรณ์คดีดังกล่าวต่อศาลปกครองสูงสุดไว้เรียบร้อยแล้ว

ที่ปรึกษากฎหมายของบริษัทฯ ได้ให้ความเห็นทางคดีดังกล่าวว่า
แม้ผู้ฟ้องคดีจะใช้สิทธิอุทธรณ์เพื่อคัดค้านคำพิพากษาของศาลปกครองกลางก็ตาม
แต่เนื่องจากคดีนี้ศาลปกครองกลางได้มีคำวินิจฉัยในเนื้อหาของคดีครอบคลุมครบถ้วน
ทั้งในปัญหาข้อเท็จจริงและปัญหาข้อกฎหมาย จึงน่าเชื่อได้ว่า ผลของคำพิพากษาน่าจะเป็นไป
ในแนวทางเดียวกันกับที่ศาลปกครองกลางได้มีคำพิพากษา

2.  เมื่อวันที่ 2 กรกฎาคม 2552 ศาลแพ่งได้รับคำฟ้องจากลูกค้ารายหนึ่งซึ่งได้ยื่นฟ้องบริษัท โดย

กล่าวหา ว่าบริษัทฯ เรียกเก็บค่าสินค้าในรอบปี พ.ศ. 2551
เกินกว่าที่ได้ตกลงกันไว้ในสัญญาจำนวน 6,376,054.04 บาท
แต่จากการตรวจสอบข้อเท็จจริงพบว่า บริษัทฯ เรียกเก็บเงินถูกต้องตามข้อตกลงในสัญญาทุกประการ
โดยไม่เคยปรากฏว่ามีการทำสัญญากันใหม่แต่อย่างใด ดังนั้นแม้สัญญาดังกล่าวจะสิ้นสุดลงแล้วก็ตาม
ก็ยังคงต้องใช้ข้อตกลงในสัญญาฉบับเดิมนั้นต่อไป
จนกว่าจะได้ตกลงเปลี่ยนแปลงเงื่อนไขราคาค่าว่าจ้างตามสัญญาดังกล่าว
ซึ่งศาลได้มีคำพิพากษาเมื่อวันที่ 29 มิถุนายน 2554 ให้ยกฟ้องโจทก์ และต่อมาเมื่อวันที่ 23
เมษายน 2556 ศาลอุทธรณ์ได้มีคำพิพากษากลับให้บริษัทชำระหนี้เงินจำนวน 6,854,777.04 บาท
พร้อมดอกเบี้ยร้อยละ 7.5 ต่อปีจากต้นเงิน 6,376,054.04 บาท
นับจากวันฟ้องจนกว่าจะชำระเสร็จสิ้น ทั้งนี้บริษัทได้ยื่นฎีกาต่อศาลแล้วเมื่อวันที่ 17 กรกฎาคม 2556

1.3 เมื่อวันที่ 30 ธันวาคม 2553 ได้มีกลุ่มบุคคลฟ้องคดีต่อศาลแพ่ง ตามคดีหมายเลขดำที่
4906/2553 โดยกล่าวหาว่าบริษัทฯ กระทำละเมิด ทำให้ผู้ฟ้องคดีได้รับความเสียหาย
จึงขอให้ศาลมีคำพิพากษาให้บริษัทฯ ชดใช้ค่าเสียหายรวมกันเป็นเงินทั้งสิ้น 2,006 ล้านบาทเศษ
และมีคำสั่งห้ามมิให้บริษัทฯ ประกอบกิจการทั้งปวง อันเป็นการก่อให้เกิดมลพิษ
หรืออันเป็นการสร้างเหตุเดือดร้อนรำคาญแก่ผู้ฟ้องคดีอีกต่อไป

ที่ปรึกษากฎหมายของบริษัทฯ ได้ให้ความเห็นเกี่ยวกับผลของคดีนี้ว่า
กลุ่มบุคคลที่ฟ้องต่อศาลแพ่งในคดีนี้ เป็นกลุ่มบุคคลเดียวกันกับที่ฟ้องในคดีศาลปกครอง
โดยได้นำเอาข้อเท็จจริงเดิมที่ศาลปกครองกลางได้มีคำพิพากษายกฟ้องไปแล้วนั้นมาเป็นมูลเหตุในการฟ้องคดีแพ่งอีก
ซึ่งศาลแพ่งน่าจะมีคำพิพากษายกฟ้องเพราะคำฟ้องของโจทก์เป็นฟ้องที่ไม่ชอบด้วยกฎหมายและเสียสิทธิที่จะฟ้องคดีนี้
เนื่องจากการฟ้องคดีได้ล่วงเลยเกินกว่าเวลาที่กฎหมายกำหนด
ประกอบกับศาลปกครองกลางได้เคยมีคำวินิจฉัยแล้วว่ายังไม่ปรากฏหลักฐานยืนยันว่าการประกอบกิจการของบริษัทฯ
ที่ผ่านมา ได้กระทำการฝ่าฝืนกฎหมาย ก่อให้เกิดมลพิษ
หรือสร้างเหตุเดือดร้อนรำคาญแก่ชุมชนข้างเคียง
อันเป็นมูลเหตุของการละเมิดตามฟ้องแต่อย่างใดทั้งสิ้น

6.1 ข้อมูลทั่วไป

ชื่อบริษัท : บริษัท อัคคีปราการ จำกัด (มหาชน)

ลักษณะการประกอบธุรกิจ: บริหารและประกอบการศูนย์บริหารจัดการวัสดุเหลือใช้อุตสาหกรรม

(เตาเผาขยะอุตสาหกรรม) บางปู จังหวัดสมุทรปราการ

ที่ตั้งสำนักงานใหญ่ : 792 หมู่ 2 ซอย 1 ซี/1 นิคมอุตสาหกรรมบางปู ถนนสุขุมวิท

ตำบลบางปูใหม่ อำเภอเมืองสมุทรปราการ จังหวัดสมุทรปราการ 10280

เลขทะเบียนบริษัท : บมจ. 0107554000291

ทุนจดทะเบียน : ณ วันที่ 31 ธันวาคม 2556

ทุนชำระแล้ว ทุนจดทะเบียน 202 ล้านบาท

ทุนจดทะเบียนชำระแล้ว 202 ล้านบาท

มูลค่าที่ตราไว้ต่อหุ้น 0.50 บาท

โทรศัพท์ : 0-2323-0714-19

โทรสาร : 0-2323-0724

Website : www.akkhie.com

บุคคลอ้างอิงอื่นๆ

1. นายทะเบียนหลักทรัพย์ : บริษัท ศูนย์รับฝากหลักทรัพย์ (ประเทศไทย) จำกัด

  เลขที่ 62 อาคารตลาดหลักทรัพย์แห่งประเทศไทย

  ชั้น 7 ถนนรัชดาภิเษก แขวงคลองเตย เขตคลองเตย

  กรุงเทพมหานคร 10110

  โทรศัพท์ 02-229-2800, 02-229-2888

  โทรสาร 02-3591259

2. ผู้สอบบัญชี : นายสมคิด เตียตระกูล

  ผู้สอบบัญชีรับอนุญาตเลขที่ 2785

  นางสุมาลี โชคดีอนันต์

  ผู้สอบบัญชีรับอนุญาต เลขที่ 3322

  นาย ธีรศักดิ์ ฉั่วศรีสกุล

  ผู้สอบบัญชีรับอนุญาตเลขที่ 6624

  นางสาวศันสนีย์ พูลสวัสดิ์

  ผู้สอบบัญชีรับอนุญาตเลขที่ 6977

  บริษัท แกรนท์ ธอนตัน จำกัด

  เลขที่ 87/1 ออลซีซั่นส์ เพลส แคปิตอล ทาวเวอร์ ชั้น 18

  ถนนวิทยุ แขวงลุมพินี เขตปทุมวัน กรุงเทพมหานคร 10330

  โทรศัพท์ 0-2654-3330 โทรสาร 0-2654-3339

3. ที่ปรึกษากฎหมาย : บริษัท กฎหมายธุรกิจอนุรักษ์ จำกัด

  เลขที่ 121/106 อาคารอาร์ เอส ทาวเวอร์ ชั้นที่ 40

  ถนนรัชดาภิเษก แขวงดินแดง เขตดินแดง

  กรุงเทพมหานคร 10400

โทรศัพท์ 02-642-3333

  โทรสาร 02-641-3773